

ZADÁVANIE NADLIMITNEJ ZÁKAZKY

verejnou súťažou podľa § 66 ods. 7 písm. b) zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

PREDMET ZÁKAZKY:

**„****Vypracovanie správy o hodnotení (SoH) vrátane súvisiacich štúdií stavby ,,Rýchlostná cesta R3 Oravský Podzámok - Dolný Kubín - Diaľnica D1"**

DRUH ZÁKAZKY: POSKYTNUTIE SLUŽBY

Bratislava, 03/2025

**Obsah súťažných podkladov**

**ČasŤ A.1 POKYNY PRE záujemcov/UCHÁDZAČOV**

**Časť I.**

**Všeobecné informácie**

1. Identifikácia verejného obstarávateľa

2. Predmet zákazky

3. Rozdelenie predmetu zákazky

4. Variantné riešenie

5. Miesto a termín plnenia predmetu zákazky

6. Zdroj finančných prostriedkov

7. Typ Zmluvy

8. Lehota viazanosti ponúk

**Časť II.**

**Komunikácia a vysvetľovanie**

9. Komunikácia medzi verejným obstarávateľom a záujemcami/uchádzačmi

10. Vysvetlenie informácií

11. Obhliadka miesta plnenia predmetu zákazky

**Časť III.**

**Príprava ponuky**

12. Forma a spôsob predkladania ponuky

13. Jazyk ponuky

14. Mena a ceny uvádzané v ponuke

15. Zábezpeka

16. Obsah ponuky

17. Náklady na prípravu ponuky

**Časť IV.**

**Predkladanie ponúk**

18. Predloženie ponuky

19. Registrácia a autentifikácia uchádzača

20 Lehota na predkladanie ponúk

21. Doplnenie, zmena a odvolanie ponuky

**Časť V.**

**Otváranie a vyhodnotenie ponúk**

22. Otváranie ponúk (on-line sprístupnenie)

23. Preskúmanie ponúk

24. Dôvernosť procesu verejného obstarávania

25 Vyhodnocovanie ponúk

26. Vyhodnotenie splnenia podmienok účasti uchádzačov

27. Využitie subdodávateľov

28. Oprava chýb

**Časť VI.**

**Prijatie ponuky**

29. Informácia o výsledku vyhodnotenia ponúk

30. Uzavretie Zmluvy

31. Zrušenie verejného obstarávania

**ČASŤ** [**A.2 KritériÁ na vyhodnotenie ponúk a PRAVIDLÁ ich uplatnenia**](#_Toc461981438)

**ČASŤ A.3 Podmienky účasti VO VEREJNOM OBSTARÁVANÍ týkajúce sa osobného postavenia, technickej spôsobilosti alebo odbornej spôsobilosti**

**ČASŤ** [**B.1 OPIS PREDMETU ZÁKAZKY**](#_Toc461981440)

**ČASŤ** [**B.2 SPÔSOB URČENIA CENY**](#_Toc461981441)

**ČASŤ** [**B.3 OBCHODNÉ PODMIENKY plnenia PREDMETU ZÁKAZKY**](#_Toc461981442)

**PRÍLOHY:**

**ČASŤ A.1 POKYNY PRE ZÁUJEMCOV/UCHÁDZAČOV**

Príloha č. 1 - Všeobecné informácie o uchádzačovi

Príloha č. 2 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014

Príloha č. 3 - Zoznam subdodávateľov a podiel subdodávok

*(zároveň aj ako Príloha č. 4 Zmluvy)*

**Časť** [**A.2 KritériÁ na vyhodnotenie ponúk a PRAVIDLÁ ich uplatnenia**](#_Toc461981438)

Príloha č. 1 - Návrh na plnenie kritéria (súčasť Prílohy č. 1 Časť B.2 súťažných podkladov)

**ČASŤ A.3 Podmienky účasti VO VEREJNOM OBSTARÁVANÍ týkajúce sa osobného postavenia, technickej spôsobilosti alebo odbornej spôsobilosti**

Príloha č. 1 - Jednotný európsky dokument (JED)

Príloha č. 2 - Zoznam členov pracovnej skupiny

*(zároveň aj ako Príloha č. 2 Zmluvy)*

Príloha č. 3 - Referenčný list člena pracovnej skupiny

Príloha č. 4 - Životopis člena pracovnej skupiny

Príloha č. 5 - Čestné vyhlásenie podľa § 32 ods. 1 písm. a) v spojení s ods. 7 zákona

**časť** [**B.1 OPIS PREDMETU ZÁKAZKY**](#_Toc461981440)

Prílohy č. 1 až 11 k časti B.1 súťažných podkladov tvoria samostatné dokumenty

*(zároveň aj ako Príloha č. 3 Zmluvy)*

**ČASŤ** [**B.2 SPÔSOB URČENIA CENY**](#_Toc461981441)

Príloha č. 1 - Špecifikácia ceny

*(zároveň aj ako Príloha č. 1 Zmluvy)*

**ČASŤ A.1 POKYNY PRE ZÁUJEMCOV/UCHÁDZAČOV**

**Časť I.**

##### Všeobecné informácie

**1. Identifikácia verejného obstarávateľa**

Názov organizácie: Národná diaľničná spoločnosť, a.s.

Sídlo organizácie: Dúbravská cesta 14, 841 04 Bratislava

Právna forma: akciová spoločnosť

Zápis v Obchodnom registri Okresný register Mestského súdu Bratislava III., Oddiel: Sa, vložka č. 3518/B

Štatutárny orgán: predstavenstvo zastúpené:

Ing. Filip Macháček, predseda predstavenstva a generálny riaditeľ

Mgr. Tomáš Mateička, člen predstavenstva

IČO: 35 919 001

DIČ: 2021937775

IČ DPH: SK2021937775

Bankové spojenie: Štátna pokladnica

Číslo účtu: SK95 8180 0000 0070 0069 4593

BIC/SWIFT: SPSRSKBA

Kontaktná osoba: JUDr. Mária Kokindová

Telefón: +421 2 5831 1120

E – mail: [maria.kokindova@ndsas.sk](mailto:maria.kokindova@ndsas.sk)

Profil verejného obstarávateľa: <https://www.uvo.gov.sk/vyhladavanie/vyhladavanie-profilov/detail/9127>

**2. Predmet zákazky**

2.1 Predmet zákazky:

v súlade s § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“ alebo „zákon o verejnom obstarávaní“) zákazka na poskytnutie služby s predmetom podrobne vymedzeným v týchto súťažných podkladoch (ďalej len „týchto SP“ alebo „SP“).

2.2 Názov predmetu zákazky:

**„Vypracovanie správy o hodnotení (SoH) vrátane súvisiacich štúdií stavby ,,Rýchlostná cesta R3 Oravský Podzámok - Dolný Kubín - Diaľnica D1“**

2.3 Stručný opis predmetu zákazky:

predmetom zákazky je vypracovanie Správy o hodnotení podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Súčasťou Správy o hodnotení sú aj súvisiace štúdie ako jej prílohy a doplňujúca dokumentácia – technický podklad.

Predmet zákazky je podrobne vymedzený v Častiach A.1 až B.3 týchto SP.

2.4 Postup vo verejnom obstarávaní:

verejná súťaž podľa § 66 ods. 7 písm. b) zákona.

2.5 Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

71313400-9 Posudzovanie vplyvu na životné prostredie v súvislosti so stavbami

71313440-1 Služby na posudzovanie vplyvu /EIA) na životné prostredie v súvislosti so stavbami

2.6 Predpokladaná hodnota zákazky**:**

**469 358,50 EUR bez DPH** (slovom: štyristošesťdesiatdeväťtisíctristopäťdesiatosem eur a päťdesiat centov bez dane z pridanej hodnoty)

**3. Rozdelenie predmetu zákazky**

3.1 Verejný obstarávateľ nepovoľuje rozdelenie predmetu zákazky na časti.

3.2 Odôvodnenie nerozdelenia predmetu zákazky:

verejný obstarávateľ odôvodňuje nerozdelenie zákazky na časti tým, že vzhľadom na úzke prepojenie jednotlivých častí diela, vzhľadom na lehoty určené zákonom NR SR   
č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a vzhľadom na obsah a rozsah diela, ktoré sú pre NDS a.s. ako verejného obstarávateľa zadefinované určeným rozsahom hodnotenia Ministerstva životného prostredia Slovenskej republiky, nie je možné rozdelenie zákazky na jednotlivé časti.

Zároveň okrem vyššie uvedeného, verejný obstarávateľ nerozdelil predmet zákazky na časti, nakoľko rozdelenie predmetu zákazky neprichádza do úvahy z povahy veci, ako aj vzhľadom na nadväznosť a podmienenosť jednotlivých zložiek diela, zložitú koordináciu viacerých zhotoviteľov a všeobecne zvýšené riziko riadneho plnenia zákazky pri viacerých len ťažko časovo a vecne koordinovateľných entitách.

3.3 Uchádzač predloží ponuku na celý predmet zákazky.

**4. Variantné riešenie**

4.1 Uchádzačom sa neumožňuje predložiť variantné riešenie.

4.2 Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

**5. Miesto a termín plnenia predmetu zákazky**

5.1 Miesto plnenia predmetu zákazky:

Národná diaľničná spoločnosť, a.s., Dúbravská cesta 14, 841 04 Bratislava

5.2 Predpokladaná dĺžka trvania plnenia predmetu zákazky:

395 dní od účinnosti Zmluvy. Termín plnenia diela je podrobne vymedzený v Časti B.3 týchto SP.

**6. Zdroj finančných prostriedkov**

6.1 Predmet zákazky bude financovaný zo štátneho rozpočtu.

6.2 Verejný obstarávateľ neposkytuje zálohy ani preddavky na plnenie Zmluvy.

**7. Typ Zmluvy**

7.1 Výsledok postupu verejného obstarávania:

Zmluva o dielo Vypracovanie Správy o hodnotení (SoH) vrátane súvisiacich štúdií stavby „Rýchlostná cesta R3 Oravský Podzámok – Dolný Kubín – Diaľnica D1“ uzavretá v súlade s § 536 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a § 56 zákona (ďalej len „Zmluva“).

7.2 Vymedzenie zmluvných podmienok na plnenie predmetu zákazky tvorí Časť B.3, ktorá je neoddeliteľnou súčasťou týchto SP.

**8.** **Lehota viazanosti ponúk**

8.1 Uchádzač je viazaný svojou ponukou od uplynutia lehoty na predkladanie ponúk až do uplynutia lehoty viazanosti ponúk, ktorá je uvedená v Oznámení o vyhlásení verejného obstarávania (ďalej len „Oznámenie“).

8.2 V prípade, ak bude podaná námietka podľa § 170 zákona a začaté konanie o preskúmanie úkonov kontrolovaného na základe námietok podľa § 171 zákona alebo ak bude začaté konanie o preskúmanie úkonov kontrolovaného pred uzavretím Zmluvy podľa § 169 ods. 1 zákona a Úrad pre verejné obstarávanie (ďalej len „Úrad“) vydá rozhodnutie o predbežnom opatrení podľa § 173 ods. 11 zákona, môže to mať podľa zákona odkladný účinok na konanie verejného obstarávateľa. Rozhodnutím o predbežnom opatrení môže Úrad rozhodnúť, že lehoty, ktoré určil verejný obstarávateľ, a lehoty verejnému obstarávateľovi neplynú. Verejný obstarávateľ oznámi uchádzačom predĺženie lehoty viazanosti ponúk, ktorá nesmie byť dlhšia ako 12 (dvanásť) mesiacov od uplynutia lehoty na predkladanie ponúk.

8.3 Uchádzači sú svojou ponukou viazaní do uplynutia lehoty verejným obstarávateľom oznámenej, resp. primerane predĺženej lehoty viazanosti ponúk podľa bodu 8.2 Časť A.1 týchto SP.

**Časť II.**

##### Komunikácia a vysvetľovanie

###### 9. Komunikácia medzi verejným obstarávateľom a záujemcami/uchádzačmi

* 1. Komunikácia medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podľa podmienok uvedených v § 20 zákona.
  3. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej len „JOSEPHINE“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.
  4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Edge

- Mozilla Firefox verzia 13.0 a vyššia alebo

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka i prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu/uchádzača) v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.
  3. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému JOSEPHINE môže k predmetnému verejnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom/uchádzačom , ktorí si vyhľadali obstarávanie prostredníctvom profilu verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.
  6. Verejný obstarávateľ umožňuje neobmedzený a priamy prístup elektronickými prostriedkami k SP a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako odkaz na elektronické dokumenty v profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127> (ďalej len „profil“) podľa § 64 ods. 3 zákona a zároveň ako elektronické dokumenty v systéme JOSEPHINE.

**10. Vysvetlenie informácií**

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
  2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „dostatočne vopred“.
  3. Verejný obstarávateľ bezodkladne poskytne vysvetlenie informácií potrebných na vypracovanie ponuky a na preukázanie splnenia podmienok účasti všetkým záujemcom, ktorí sú mu známi v tejto zákazke, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
  4. Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky a na preukázanie splnenia podmienok účasti nie je poskytnuté v lehote podľa bodu 10.3 Časť A.1 týchto SP, aj napriek tomu, že bolo vyžiadané dostatočne vopred alebo ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
  5. Ak si vysvetlenie informácií potrebných na vypracovanie ponuky alebo na preukázanie splnenia podmienok účasti záujemca nevyžiada dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.

**11. Obhliadka miesta plnenia predmetu zákazky**

11.1 Verejný obstarávateľ neorganizuje obhliadku miesta plnenia predmetu zákazky. V prípade, ak má záujemca/uchádzač záujem vykonať obhliadku miesta plnenia predmetu zákazky, verejný obstarávateľ nebráni záujemcovi/uchádzačovi nijakým spôsobom ju vykonať, tzn., že miesto plnenia predmetu zákazky je plne sprístupnené. Predpokladá sa, že záujemca/uchádzač sa pred predložením ponuky s miestom plnenia zákazky dokonale oboznámi a do svojej ponuky zahrnie výsledok analýzy možných rizík a neistôt. Výdavky spojené s obhliadkou miesta plnenia predmetu zákazky znáša výlučne záujemca / uchádzač.

**Časť III.**

##### Príprava ponuky

**12. Forma a spôsob predkladania ponuky**

12.1 Uchádzač ponuku predkladá elektronicky v zmysle § 49 ods. 1 písm. a) zákona vložením do systému JOSEPHINE umiestnenom na webovej adrese <https://josephine.proebiz.com/> za podmienok:

* + - 1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
      2. V predloženej ponuke prostredníctvom systému JOSEPHINE musia byť pripojené požadované doklady (odporúčaný formát je „PDF“) tak, ako je uvedené v týchto SP
      3. Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za plnenie požadovaného predmetu zákazky bude uvedená v ponuke uchádzača spôsobom uvedeným v Časti B.2 týchto SP.
      4. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

12.2 Dokumenty tvoriace ponuku, môže uchádzač predložiť ako originály alebo kópie dokladov v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 a nasl. zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov alebo len ako skeny originálov alebo úradne osvedčených fotokópií týchto dokumentov. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 Časť A.1 týchto SP.

12.3 Znenie obchodných podmienok, ktoré sú súčasťou Časti B.3 týchto SP nemožno meniť, ani uvádzať výhrady, ktoré by odporovali týmto SP.

**13.** **Jazyk ponuky**

13.1 Ponuky, ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky.

13.2 Ak ponuku predkladá uchádzač so sídlom mimo územia Slovenskej republiky a doklad alebo dokument je vyhotovený v cudzom jazyku, predkladá sa takýto dokument spolu s jeho úradným prekladom do štátneho jazyka Slovenskej republiky, to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku Slovenskej republiky.

###### 14. Mena a ceny uvádzané v ponuke

* 1. Uchádzačom navrhovaná zmluvná cena za plnenie požadovaného predmetu zákazky, uvedená v ponuke uchádzača, bude vyjadrená v eurách (€, alebo EUR).
  2. Cena za plnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej len „zákon o cenách“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
  3. Ak je uchádzač platiteľom DPH, navrhovanú zmluvnú cenu uvedie v zložení:

14.3.1 navrhovaná zmluvná cena bez DPH

14.3.2 sadzba DPH a výška DPH

14.3.3 navrhovaná zmluvná cena vrátane DPH

* 1. Ak uchádzač nie je platiteľom DPH, uvedie navrhovanú zmluvnú cenu celkom. Skutočnosť či je, alebo nie je platiteľom DPH, upozorní/uvedie v ponuke v príslušnom Návrhu na plnenie kritéria (Príloha č. 1 Časť A.2 týchto SP).
  2. V prípade, ak je uchádzač v postavení zahraničnej osoby, riadi sa zákonom č. 222/2004 Z.z. o dani z pridanej hodnoty v znení neskorších predpisov.

###### 15. Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa.

15.2 Zábezpeka je stanovená vo výške **10 000,00 EUR** (slovom: desaťtisíc eur)

15.3 Spôsoby zloženia zábezpeky:

15.3.1 zložením finančných prostriedkov na bankový účet verejného obstarávateľa alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

15.4 Podmienky zloženia zábezpeky

15.4.1 **Zloženie finančných prostriedkov na bankový účet verejného obstarávateľa**

15.4.1.1 Finančné prostriedky vo výške podľa bodu 15.2 Časť A.1 týchto SP musia byť zložené na účet verejného obstarávateľa určeného pre zábezpeky vedenom v banke Štátna pokladnica, na číslo účtu:

IBAN: SK13 8180 0000 0070 0069 4614

SWIFT (BIC): SPSRSKBA

variabilný symbol: 01121025

15.4.1.2 Finančné prostriedky musia byť pripísané na účte verejného obstarávateľa najneskôr v lehote na predkladanie ponúk podľa bodu 20.1 Časť A.1 týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a 15.4.1.2 Časť A.1 týchto SP, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 **Poskytnutie bankovej záruky za uchádzača**

15.4.2.1  V prípade, že uchádzač použije možnosť poskytnutia bankovej záruky podľa bodu 15.3.2 Časť A.1 týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky.

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

Národná diaľničná spoločnosť, a.s.

Dúbravská cesta 14

841 04 Bratislava.

Kontaktné miesto: prízemie - podateľňa v pracovných dňoch pondelok až piatok v čase: 8:00 –15:00 hod.

15.4.2.1.2 Obálku s originálom bankovej záruky uchádzač označí **„Verejná súťaž – neotvárať“** a doplní heslom: **„Banková záruka – SoH R3-D1“**.

15.4.2.2   Ak záručná listina nebude súčasťou ponuky podľa bodu 15.4.2.1 Časť A.1 týchto SP, bude ponuka uchádzača z verejnej súťaže vylúčená.

15.4.2.3  V záručnej listine musí banka písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.2.4 Verejný obstarávateľ akceptuje predloženie bankovej záruky v podobe elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať.

15.4.3  **Poskytnutie poistenia záruky za uchádzača**

15.4.3.1  V prípade, že uchádzač použije možnosť poskytnutia poistenia záruky podľa bodu 15.3.3 Časť A.1 týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) poistenia záruky.

15.4.3.1.1 Originál poistenia záruky vystavený poisťovateľom musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1 Časť A.1 týchto SP.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom: **„Poistenie záruky – SoH R3-D1“**.

15.4.3.2   Ak poistná listina nebude súčasťou ponuky podľa bodu 15.4.3.1 Časť A.1 týchto SP, bude ponuka uchádzača z verejnej súťaže vylúčená.

15.4.3.3  V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.3.4 Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/-ými za poisťovateľa takýto dokument podpisovať.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do siedmich dní odo dňa:

15.5.1.1 uplynutia lehoty viazanosti ponúk,

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Zmluvy.

15.6 Zábezpeka prepadne v prospech verejného obstarávateľa, ak uchádzač v lehote viazanosti ponúk odstúpi od svojej ponuky, alebo ak neposkytne súčinnosť alebo odmietne uzavrieť Zmluvu podľa § 56 ods. 5 až 9 zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

15.8 V prípade predĺženia lehoty viazanosti ponúk uchádzačov verejný obstarávateľ oznámi uchádzačom cez systém JOSEPHINE novú lehotu viazanosti ponúk.

15.8.1 Zábezpeka vo forme finančných prostriedkov zložených na bankový účet verejného obstarávateľa v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk.

15.8.2 Platnosť zábezpeky vo forme bankovej záruky alebo poistenia záruky v prípade predĺženia lehoty viazanosti ponúk je uchádzač povinný predĺžiť a doručiť bankovú záruku alebo poistenie záruky prípadne ich dodatok podľa bodov 15.4.2 a 15.4.3 Časť A.1 týchto SP. Uchádzač môže nahradiť bankovú záruku alebo poistenie záruky zložením finančných prostriedkov na bankový účet verejného obstarávateľa v požadovanej výške v tejto lehote.

15.8.3 V prípade predĺženia lehoty viazanosti ponúk bude verejný obstarávateľ postupovať v zmysle § 46 ods. 2 zákona.

###### 16. Obsah ponuky

###### Ponuka predložená uchádzačom elektronicky prostredníctvom systému JOSEPHINE musí obsahovať nasledovné doklady:

* + 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
    2. **Obsah ponuky** (index – položkový zoznam) s odkazom na očíslované strany.
    3. Vyplnený formulár „**Všeobecné informácie o uchádzačovi**“ (Príloha č. 1 Časti A.1 týchto SP).
    4. V prípade, ak ponuku predkladá skupina dodávateľov, v súlade s bodom 18.6.1 Časť A.1 týchto SP, **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
    5. **V prípade, ak ponuku predkladá skupina dodávateľov,** v súlade s bodom 18.3.1 Časť A.1 týchto SP, v ponuke skupiny dodávateľov **musí byť uvedený záväzok**, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy vytvorí niektorú z právnych foriem uvedených v bode 18.4 Časť A.1 týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy.
    6. **Návrh Zmluvy** s vyplnenými cenami (ak sú v Zmluve požadované) okrem Príloh s časťou znenia obchodných podmienok plnenia predmetu zákazky podľa Časti B.3 a B.1 týchto SP. Návrh Zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade, ak ponuku predkladá skupina dodávateľov, návrh Zmluvy musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny.

16.7 Vyplnenú Prílohu č. 1 **Návrh na plnenie kritéria** Časti A.2 týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx., zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

16.8 Vyplnené Prílohu č. 1 **Špecifikácia** ceny Časti B.2 týchto SP - v elektronickej forme so zabudovanou matematikou vo formáte Microsoft Excel ٭.xls/\*.xlsx., zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.

16.9 **Doklad o zložení zábezpeky podľa** bodu 15 Časť A.1 týchto SP. V prípade, že uchádzač použije možnosť poskytnutia bankovej záruky podľa bodu 15.3.2 Časť A.1 týchto SP alebo poistenia záruky podľa bodu 15.3.3 Časť A.1 týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky alebo poistenia záruky alebo elektronický dokument, podľa bodov 15.4.2.4 a 15.4.3.4 Časť A.1 týchto SP. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodov 15.4.2.1.1 a 15.4.3.1.1 Časť A.1 týchto SP (pri elektronickom dokumente, ktorý bude podpísaný kvalifikovaným elektronickým podpisom sa originál bankovej/poistenia záruky nedoručuje do podateľne).

16.10 **Doklady preukazujúce splnenie podmienok** **účasti** týkajúce sa osobného postavenia, technickej spôsobilosti alebo odbornej spôsobilosti, uvedených v Oznámení a v Časti A.3 týchto SP, prostredníctvom ktorých uchádzač preukazuje splnenie podmienok účasti vo verejnom obstarávaní.

Uchádzač môže podľa § 39 zákona doklady na preukázanie splnenia podmienok účasti predbežne nahradiť:

**a) Jednotným európskym dokumentom** (ďalej len „JED“)

* + 1. JED tvorí Prílohu č. 1 Časti A.3 týchto SP. Uchádzač vyplní časti I. až III. JED-u, zároveň je uchádzačovi umožnené **vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
    2. Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto/tieto osobu/y.
    3. Ak uchádzač využíva na plnenie zákazky subdodávateľa, ktorého technické a odborné kapacity nevyužíva na preukázanie splnenia podmienok účasti, uchádzač je povinný predložiť JED za každého takého subdodávateľa.
    4. V prípade, ak ponuku predkladá skupina dodávateľov, uchádzač predkladá JED pre každého člena skupiny samostatne.
    5. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

16.11 **Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014** vypracované podľa Prílohy č. 2 Časti A.1 týchto SP.

16.12 **Na účely preukázania využitia subdodávateľov uchádzač predloží:** Zoznam subdodávateľov a podiel subdodávok vypracovaný v súlade s **Prílohou č. 3 Časť A.1 týchto SP (zároveň aj ako Príloha č. 4 Zmluvy)**, ktorý obsahuje aktuálne a úplné údaje o subdodávateľoch, ktorým má uchádzač v úmysle zadať podiel zákazky v rozsahu obchodné meno/názov, sídlo/miesto podnikania, IČO, zápis do príslušného registra, predmet subdodávky a podiel subdodávok vyjadrený v % z navrhovanej ponukovej ceny uchádzača.

**17.** **Náklady na prípravu ponuky**

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

17.2 Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk, resp. predĺženej lehoty viazanosti uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

**Časť IV.**

##### Predkladanie ponúk

**18.** **Predloženie ponuky**

18.1 Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 Časť A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.

18.2

Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk.

* 1. Ak sa tejto zákazky zúčastní skupina dodávateľov:
     1. v jej ponuke musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Zmluvy vytvorí niektorú z právnych foriem uvedených v bode 18.4 Časť A.1 týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy;
     2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
  2. Za účelom riadneho plnenia Zmluvy skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka (ďalej len „konzorcium“) alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Zmluvy.
  3. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzavretím Zmluvy bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzavretím zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
  4. V prípade zoskupenia bez právnej subjektivity zmluva o vytvorení tohto zoskupenia musí obsahovať:
     1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky, pričom táto plná moc musí byť neoddeliteľnou súčasťou tejto Zmluvy;
     2. percentuálny podiel na zákazke, ktorý uskutočnia jednotliví účastníci zoskupenia, a uvedenie druhu podielu podľa konkrétnej činnosti.
     3. prehlásenie, že účastníci zoskupenia ručia spoločne a nerozdielne za záväzky voči verejnému obstarávateľovi, vzniknuté v súvislosti s plnením Zmluvy.

**19 Registrácia a autentifikácia uchádzača**

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

19.4 Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže: **„SoH R3-D1“.**

1. **Lehota na predkladanie ponúk**
   1. **Lehota na predkladanie ponúk** je uvedená v Oznámení.
   2. Ponuka uchádzača predložená po uplynutí lehoty na predkladanie ponúk sa nesprístupní.

**21.** **Doplnenie, zmena a odvolanie ponuky**

21.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

21.2 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

**Časť V.**

##### Otváranie a vyhodnotenie ponúk

22. Otváranie ponúk (on-line sprístupnenie)

22.1 **Dátum a hodina otvárania ponúk** je uvedená v Oznámení.

22.2 Otváranie ponúk sa uskutoční elektronicky.

22.3 Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 Časť A.1 týchto SP.

22.4 Verejný obstarávateľ najneskôr do piatich pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 zákona.

**23.** **Preskúmanie ponúk**

23.1 Verejný obstarávateľ zriadi, v súlade s § 51 zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.

23.2 Preskúmanie a vyhodnocovanie ponúk komisiou je neverejné.

23.3 Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.

23.4 Do procesu vyhodnocovania ponúk budú zaradené tie ponuky, ktoré:

a) boli doručené elektronicky prostredníctvom systému JOSEPHINE v lehote predkladania ponúk,

b) obsahujú náležitosti uvedené v bode 16 Časť A.1 týchto SP,

c) zodpovedajú požiadavkám a podmienkam uvedeným v Oznámení a v týchto SP.

23.5 Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.

23.6 Ponuka uchádzača, ktorá nebude spĺňať stanovené požiadavky bude z verejného obstarávania vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) zákona.

**24.** **Dôvernosť procesu verejného obstarávania**

24.1 Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 zákona.

24.2 Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa osobitného predpisu.

**25. Vyhodnocovanie ponúk**

25.1 Komisia vyhodnotí predložené ponuky podľa § 53 zákona s použitím ustanovenia § 66 ods. 7 písm. b) zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 zákona verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.

**26.** **Vyhodnotenie splnenia podmienok účasti uchádzačov**

* 1. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 zákona verejný obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
  2. Tohto verejného obstarávania sa nemôžu zúčastniť hospodárske subjekty so sídlom v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
  3. Verejný obstarávateľ vylúči uchádzača z verejného obstarávania v prípadoch podľa § 40 ods. 6 a 7 zákona, a tiež v prípade, že uchádzač má sídlo v treťom štáte,  ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike. Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 zákona.

**27 Využitie subdodávateľov**

27.1 Uchádzač pri využití subdodávateľov pre účely predkladania ponuky postupuje podľa bodu 16.12 Časť A.1 týchto SP v súlade s § 41 ods. 1 písm. a) zákona.

27.2 Uchádzač pri využití subdodávateľov pre účely predkladania Zmluvy v rámci poskytnutia riadnej súčinnosti postupuje podľa bodu 30.10 Časť A.1 týchto SP v súlade s § 41 ods. 3 zákona.

**28. Oprava chýb**

28.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv na iné kritérium na vyhodnotenie ponúk..

28.2 Zrejmé matematické chyby, zistené pri vyhodnocovaní ponúk, budú opravené v prípade:

28.2.1 rozdielu medzi sumou uvedenou číslom a sumou uvedenou slovom; platiť bude suma uvedená správne,

28.2.2 rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva,

28.2.3 preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny,

28.2.4 nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.

28.3 **O každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 zákona a o predloženie súhlasu s vykonanou opravou.**

28.4 Je potrebné, aby komisia v rámci inštitútu vysvetlenia ponuky v súlade s § 53 ods. 1 zákona zistila, či sa v konkrétnom prípade jedná o zrejmú chybu v písaní a počítaní a či je takúto chybu možné (po predložení jednoduchého vysvetlenia zo strany uchádzača) prostým spôsobom odstrániť. Pokiaľ komisia dospeje k záveru, že nejde o chybu v písaní a počítaní, pre určenie ďalšieho postupu z kontextu celej ponuky komisia (po predložení jednoduchého vysvetlenia zo strany uchádzača) môže relevantne vyhodnotiť, že v tomto prípade ide o nejasnosť/ nezrovnalosť iného charakteru, a aplikuje závery z Výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria. Nezrovnalosti tohto charakteru je vo všeobecnosti možné odstrániť bez toho, aby sa to považovalo za (nedovolenú) zmenu ponuky (t. j. situáciu, v ktorej by nešlo len o objasňovanie skutočností uvedených v ponuke ale o faktické predloženie novej ponuky).

**Časť VI.**

**Prijatie ponuky**

**29.** **Informácia o výsledku vyhodnotenia ponúk**

29.1 Verejný obstarávateľ po vyhodnotení ponúk a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača, informáciu o charakteristikách a výhodách prijatej ponuky, výsledok vyhodnotenia splnenia podmienok účasti u úspešného uchádzača ktorý obsahuje informácie preukazujúce splnenie podmienok účasti týkajúcich sa technickej spôsobilosti alebo odbornej spôsobilosti vrátane identifikácie osoby poskytujúcej technické a odborné kapacity podľa § 34 ods. 3 zákona a lehotu, v ktorej môže byť doručená námietka.

**30.** **Uzavretie Zmluvy**

30.1 Uzavretá Zmluva nesmie byť v rozpore s týmito SP a s ponukou predloženou úspešným uchádzačom.

30.2 Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora[[1]](#footnote-1) podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) a nie je zapísaný v registri partnerov verejného sektora[[2]](#footnote-2) alebo uchádzačom, ktorého subdodávateľ a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932)majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie je zapísaný v registri partnerov verejného sektora [2](http://www.zakonypreludi.sk/zz/2015-343/znenie-20170201#f4439933), alebo uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba podľa § 11 ods. 1 písm. c) zákona alebo uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona.

30.3 Zmluva s úspešným uchádzačom, ktorého ponuka bola prijatá, bude uzavretá najskôr jedenásty (11) deň odo dňa odoslania informácie o výsledku vyhodnotenia ponúk podľa § 55 zákona, ak nebudú uplatnené revízne postupy, pri dodržaní postupu stanoveného v ustanovení § 56 zákona.

30.4 Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie Zmluvy tak, aby mohla byť uzavretá do 15 pracovných dní odo dňa uplynutia lehoty podľa § 56 ods. 2 až 4 zákona, ak bol na jej uzavretie písomne vyzvaný prostredníctvom komunikačného rozhrania  systému JOSEPHINE. Úspešný uchádzač, ktorý má povinnosť zapisovať sa do registra partnerov verejného sektora1 alebo jeho subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Zmluvy mať v registri partnerov verejného sektora zapísaných konečných užívateľov výhod.

30.5 Ak úspešný uchádzač odmietne uzavrieť Zmluvu alebo nie sú splnené povinnosti podľa bodu 30.4 Časť A.1 týchto SP, verejný obstarávateľ môže uzavrieť Zmluvu s uchádzačom, ktorý sa umiestnil na nasledujúcom mieste v poradí.

30.6 Uchádzač, ktorý sa umiestnil na nasledujúcom mieste v poradí je povinný splniť povinnosť podľa bodu 30.4 Časť A.1 týchto SP a poskytnúť verejnému obstarávateľovi riadnu súčinnosť, potrebnú na uzavretie Zmluvy tak, aby mohla byť uzavretá do 15 pracovných dní odo dňa, keď bol na jej uzavretie písomne vyzvaný prostredníctvom komunikačného rozhrania  systému JOSEPHINE.

30.7 Verejný obstarávateľ môže v Oznámení určiť, že lehota uvedená v bodoch 30.4 a 30.6 Časť A.1 týchto SP je dlhšia ako 10 pracovných dní.

30.8 Povinnosť byť zapísaný v registri partnerov verejného sektora sa nevzťahuje na toho, komu má byť jednorazovo poskytnuté plnenie zo Zmluvy, ktorého hodnota neprevyšuje hodnotu 100 000 eur alebo na toho, komu majú byť poskytnuté viaceré čiastkové alebo opakujúce sa plnenia zo Zmluvy, ktorého hodnota úhrnne neprevyšuje sumu 250 000 eur. Ak ide o poskytnutie štátnej pomoci, ktorej hodnotu plnenia nemožno určiť, vzniká povinnosť zápisu bez ohľadu na hodnotu plnenia. Limity podľa prvej vety sa posudzujú bez DPH.

30.9 Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Zmluvu vrátane všetkých jej príloh. Pri predkladaní Zmluvy v listinnej podobe je uchádzač povinný predložiť štyri rovnopisy Zmluvy. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.

30.10 Úspešný uchádzač je povinný najneskôr v lehote stanovenej vo výzve na poskytnutie riadnej súčinnosti podľa bodu 30.4 predložiť Zoznam subdodávateľov a podiel subdodávok, ktorý predložil vo svojej ponuke s aktuálnymi a úplnými údajmi platnými v čase poskytnutia riadnej súčinnosti a zároveň doplnený o údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia ako Prílohu č. 4 Zmluvy. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.

30.11 V prípade, že úspešným uchádzačom je skupina dodávateľov, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti predložiť relevantný doklad preukazujúci splnenie podmienok uvedených v bodoch 18.5 a 18.6 Časť A.1 týchto SP. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.

30.12 V prípade, že je úspešným uchádzačom skupina dodávateľov a Zmluva s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/osôb na podpis Zmluvy (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.

30.13 Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.

30.14 Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t. j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

**31.** **Zrušenie verejného obstarávania**

* 1. Verejný obstarávateľ zruší verejné obstarávanie, ak:

1. ani jeden uchádzač nesplnil podmienky účasti vo verejnom obstarávaní a uchádzač neuplatnil námietky v lehote podľa zákona,
2. nedostal ani jednu ponuku,
3. ani jedna z predložených ponúk nezodpovedá požiadavkám určeným podľa § 42 zákona a uchádzač nepodal námietky v lehote podľa zákona,
4. jeho zrušenie nariadil Úrad.
   1. Verejný obstarávateľ môže zrušiť verejné obstarávanie aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení použitého postupu zadávania zákazky s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
   3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

**PRÍLOHY ČASŤ A.1 POKYNY PRE ZÁUJEMCOV/UCHÁDZAČOV**

Príloha č. 1 - Všeobecné informácie o uchádzačovi

Príloha č. 2 - Čestné vyhlásenie podľa Článku 5k Nariadenia rady (EÚ) č. 833/2014 z 31. júla 2014

Príloha č. 3 - Zoznam subdodávateľov a podiel subdodávok

*(zároveň aj ako Príloha č. 4 Zmluvy)*

**ČASŤ A.2 KritériÁ na vyhodnotenie ponúk a PRAVIDLÁ ich uplatnenia**

1. **Určenie kritéria**

1.1 Ponuky uchádzačov sa budú vyhodnocovať v súlade s § 44 ods. 3 písm. c) zákona, a teda na základe najnižšej ceny.

1.2 Jediným kritériom na vyhodnotenie ponúk je: **Najnižšia celková** **cena za uskutočnenie celého predmetu zákazky v eurách (€ alebo EUR) bez DPH.**

1. **Definícia kritéria**

2.1 Cena za celý predmet zákazky predstavuje celkovú cenu za dodanie predmetu zákazky, ktorý uskutoční zhotoviteľ na základe plnenia predmetu zákazky v súlade s opisom predmetu zákazky uvedeným v Časti B.1 Opis predmetu zákazky týchto SP, a ktorá zahŕňa náklady a hotové výdavky vynaložené a/alebo zabezpečené pri plnení jeho záväzkov stanovených v zmluvných podmienkach v rozsahu týchto súťažných podkladov, nevyhnutné na zhotovenie a odovzdanie diela ako aj všetky ostatné náklady súvisiace s predmetom zákazky.

2.2 Cena za celý predmet zákazky je vypočítaná a vyjadrená podľa Časti B.2 Spôsob určenia ceny týchto SP.

1. **Pravidlá uplatnenia stanovených kritérií na vyhodnotenie ponúk**

3.1 Hodnotenie ponúk uchádzačov je dané pridelením príslušného poradia podľa posudzovaných údajov uvedených v jednotlivých ponukách, týkajúcich sa navrhovanej ceny za plnenie predmetu zákazky.

3.2 Poradie uchádzačov sa určí porovnaním výšky navrhnutých ponukových cien za plnenie predmetu zákazky vyjadrených v eurách, uvedených v jednotlivých ponukách uchádzačov, v zmysle určenej definície kritéria.

3.3 Úspešný uchádzač bude ten, ktorý sa podľa zostaveného poradia v zmysle stanoveného kritéria umiestni na prvom mieste.

1. **Spôsob uvedenia návrhu na plnenie**

4.1 Uchádzač uvedie svoj návrh na plnenie kritéria vo svojej ponuke v Prílohe č. 1 Návrh na plnenie kritéria Časť A.2 Kritériá na vyhodnotenie ponúk a pravidlá ich uplatnenia týchto SP v súlade s údajmi uvedenými v Prílohe č. 1 Špecifikácia ceny (zároveň Príloha č. 1 Zmluvy) Časť B.2 Spôsob určenia ceny týchto SP. Uchádzač tabuľku nevypĺňa, jednotlivé hodnoty budú vyplnené automaticky, po vyplnení jednotkovej ceny v Prílohe č. 1 k B.2 Špecifikácia ceny k časti B.2 Spôsob určenia ceny týchto SP.

**PRÍLOHA Časť** [**A.2 KritériÁ na vyhodnotenie ponúk a PRAVIDLÁ ich uplatnenia**](#_Toc461981438)

Príloha č. 1 - Návrh na plnenie kritéria (súčasť Prílohy č. 1 Časť B.2 súťažných podkladov)

**čASŤ A.3 Podmienky účasti VO VEREJNOM OBSTARÁVANÍ týkajúce sa osobného postavenia, technickej spôsobilosti alebo odbornej spôsobilosti**

**Podmienky účasti vo verejnom obstarávaní týkajúce sa osobného postavenia podľa § 32 zákona, ktoré uchádzač preukazuje nasledovne:**

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 zákona, ktorých splnenie preukazuje podľa § 32 ods. 2 zákona v spojení s § 152 zákona.
2. Podmienky účasti podľa § 32 ods. 1 písm. a) zákona musí spĺňať aj iná osoba ako osoba podľa § 32 ods. 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazujú uchádzači verejnému obstarávateľovi predložením čestného vyhlásenia podľa Prílohy č. 5 Časť A.3 týchto SP alebo vyhlásenia podľa § 32 ods. 5 zákona, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety. Skupina dodávateľov predkladá Čestné vyhlásenie podľa Prílohy č. 5 Časť A.3 týchto SP za každého dodávateľa samostatne.
3. Pri preukazovaní splnenia podmienok účasti týkajúcich sa technickej spôsobilosti alebo odbornej spôsobilosti podľa § 34 zákona inou osobou v zmysle § 34 ods. 3 zákona, uchádzač predkladá Čestné vyhlásenie podľa bodu 2 tejto Časti súťažných podkladov, t. j. Prílohu č. 5 Časť A.3 týchto SP za každú inú osobu samostatne.
4. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
5. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
6. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
7. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

8. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (JED) podľa § 39 zákona. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.

**Podmienky účasti vo verejnom obstarávaní týkajúce sa technickej spôsobilosti alebo odbornej spôsobilosti podľa § 34 zákona:**

Uchádzač vo svojej ponuke predloží dokumenty, ktorými preukazuje svoju technickú spôsobilosť alebo odbornú spôsobilosť nasledovne:

1. **Podľa § 34 ods. 1 písm. a) v nadväznosti na ods. 2 zákona:**

Zoznam poskytnutých služieb za predchádzajúcich **5 (päť) rokov** od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

**Minimálna požadovaná úroveň štandardov:**

Zoznam poskytnutých služieb rovnakého predmetu zákazky, t. j. vypracovanie Správy o hodnotení (ďalej len „SoH“) alebo ekvivalent pre diaľnice (D) a rýchlostné cesty (RC) v plnom profile, alebo v polovičnom profile, dĺžka trasy diaľnice alebo rýchlostnej cesty musí byť len jedna dĺžka diaľnice alebo rýchlostnej cesty min. 10 km riešená v SoH za rozhodné obdobie.

V zozname poskytnutých služieb uchádzač uvedie názov/obchodné meno zmluvného partnera, adresu jeho sídla/miesta podnikania, IČO, názov a opis poskytnutých služieb, dátum plnenia a aktuálne údaje (meno, tel. č., e-mail) na kontaktnú osobu zmluvného partnera (odberateľa), ktorému poskytol službu.

V prípade dokladov, ktoré sú vyjadrené v inej mene ako Euro, je potrebné na prepočítanie tejto meny na Euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň v príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa poskytnutá služba realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a priloží prepočet na menu Euro, s uvedením hodnoty kurzu, na základe ktorého došlo k ním vykonanému prepočtu.

1. **Podľa § 34 ods. 1 písm. g) zákona:**

Údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.

Uchádzač uvedie v **Prílohe č. 2 Časť A.3** týchto SP menovité zloženie pracovnej skupiny:

1. Hlavný koordinátor projektu – EIA špecialista
2. Hlavný inžinier projektu (HIP) pre technický podklad (TP), zároveň zodpovedný projektant pre cestnú časť a mosty
3. Člen pracovnej skupiny pre hydrogeológiu
4. Zodpovedný riešiteľ pre geologickú časť
5. Zodpovedný riešiteľ pre hlukovú štúdiu
6. Zodpovedný riešiteľ pre dopravu

**Na každú uvedenú pozíciu požaduje verejný obstarávateľ predložiť samostatného odborníka.**

**Minimálna požadovaná úroveň štandardov:**

Pre účely splnenia tejto podmienky účasti uchádzač predloží k jednotlivým odborným členom pracovnej skupiny nasledovné údaje/dokumenty:

**2.1 Hlavný koordinátor projektu – EIA špecialista** musí preukázať:

* Doklad o vysokoškolskom vzdelaní druhého stupňa v študijnom odbore zodpovedajúcom odboru činnosti alebo oblasti činnosti uvedenej vo vyhláške Ministerstva životného prostredia Slovenskej republiky č. 113/2006 Z. z., ktorou sa ustanovujú podrobnosti o odbornej spôsobilosti na účely posudzovania vplyvov na životné prostredie. Zároveň musí EIA špecialista preukázať v nadväznosti na predchádzajúcu vetu osvedčenie odbornej spôsobilosti pre posudzovanie zložiek životného prostredia podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z.z.“), minimálne v odbore činnosti ochrana prírody alebo biológia, alebo environmentalistika, alebo doprava, alebo urbanizmus a územné plánovanie (aspoň jeden z uvedených), a zároveň v oblasti činnosti líniové stavby, resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* odbornú prax v príslušnom odbore (činnosť EIA špecialistu alebo zodpovedného projektanta alebo hlavného koordinátora alebo zodpovedného riešiteľav oblasti životného prostredia pre stavby diaľnic, rýchlostných ciest, ciest I. a II. triedy alebo železníc) min. 5 (päť) rokov, preukázanú pracovným životopisom s názvami zákaziek, na ktorých vypracovaní sa zúčastňoval;
* súčasne predloží zoznam projektov, minimálne 1 (jeden), v rámci ktorých vykonával činnosť zodpovedného projektanta alebo hlavného koordinátora alebo zodpovedného riešiteľa za životné prostredie v rámci projektovej dokumentácie (štúdia realizovateľnosti, technická štúdia, DÚR, DSZ, DSP, DRS, DP, DSP+DRS) alebo pre posudzovanie vplyvov na životné prostredie EIA (Zámer EIA, Oznámenie o zmene navrhovanej činnosti alebo Správa o hodnotení) pre stavby dopravnej infraštruktúry: stavby diaľnic, rýchlostných ciest, stavby ciest I. a II. triedy, stavby železníc za uplynulých 5 (päť) rokov, ktoré sa rátajú spätne odo dňa vyhlásenia verejného obstarávania, **formou Referenčného listu člena pracovnej skupiny\***, za každý projekt samostatne.

**2.2 Hlavný inžinier projektu (HIP) pre technický podklad (TP), zároveň zodpovedný projektant pre cestnú časť a mosty** musí preukázať:

* Osvedčenie o odbornej spôsobilosti autorizácie stupňa A2 – Komplexné architektonické a inžinierske služby a súvisiace technické poradenstvo – vykonávanie komplexných služieb a súvisiaceho technického poradenstva (§ 5 ods. 1a) so zameraním na dopravné stavby (ďalej len „A2 – Komplexné architektonické a inžinierske služby“) v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších prepisov (ďalej len „zákon č. 138/1992 Zb.“), resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* projekčnú prax v príslušnom odbore (projekčná činnosť v oblasti diaľnic, rýchlostných ciest a ciest I. a II. triedy) min. 5 (päť) rokov, preukázanú pracovným životopisom s názvami zákaziek, na ktorých vypracovaní sa zúčastňoval;
* súčasne predloží zoznam projektov, v rámci ktorých vykonával činnosť hlavného inžiniera projektu alebo zodpovedného projektanta pre cestnú časť, minimálne 2 (dva) projekty rovnakého predmetu zákazky, resp. jej časti (technický podklad) alebo podobného predmetu zákazky (štúdia realizovateľnosti, technická štúdia, DÚR, DSZ, DSP, DRS, DP, DSP+DRS) pre diaľnice alebo rýchlostné cesty alebo cesty I. triedy, za uplynulých 5 (päť) rokov, ktoré sa rátajú spätne odo dňa vyhlásenia verejného obstarávania, **formou Referenčného listu člena pracovnej skupiny\***, za každý projekt samostatne.

**2.3 Člen pracovnej skupiny pre hydrogeológiu** musí preukázať:

* Osvedčenie o odbornej spôsobilosti na hydrogeologický prieskum, vydaný MŽP SR v zmysle geologického zákona, resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* prax v príslušnom odbore min. 7 (sedem) rokov preukázanú pracovným životopisom s názvami zákaziek, na ktorých vypracovaní sa zúčastňoval;
* min. 2 (dva) projekty z inžinierskogeologickej štúdie **a/alebo** orientačného **a/alebo** podrobného inžinierskogeologického prieskumu **a/alebo** z vyhľadávacieho **a/alebo** podrobného hydrogeologického prieskumu, realizované pre stavby dopravnej infraštruktúry: stavby diaľnic, rýchlostných ciest, ciest I. a II. triedy, stavby železníc za uplynulých 7 (sedem) rokov, ktoré sa rátajú spätne odo dňa vyhlásenia verejného obstarávania, **formou** **Referenčného listu člena pracovnej skupiny**\*, za každý projekt samostatne.

**2.4 Zodpovedný riešiteľ pre geologickú časť** musí preukázať:

* Osvedčenie o odbornej spôsobilosti na inžinierskogeologický prieskum vydaný Ministerstvom životného prostredia Slovenskej republiky (ďalej len „MŽP SR“) v zmysle zákona č. 569/2007 Z.z. o geologických prácach (geologický zákon), resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* prax v príslušnom odbore min. 7 (sedem) rokov preukázanú pracovným životopisom s názvami zákaziek, na ktorých vypracovaní sa zúčastňoval;
* min. 2 (dva) projekty z inžinierskogeologickej štúdie **a/alebo** orientačného **a/alebo** podrobného inžinierskogeologického prieskumu, ktorých predmet a rozsah zodpovedal rozsahu predmetných etáp prieskumu zadefinovaných v technických podmienkach TP028 „Vykonávanie inžinierskogeologického prieskumu pre cestné stavby“ vydaných Ministerstvom dopravy a výstavby Slovenskej republiky, pre stavby dopravnej infraštruktúry: stavby diaľnic, rýchlostných ciest, ciest I. a II. triedy, stavby železníc, v rámci ktorých vykonával činnosť zodpovedného riešiteľa, alebo spoluriešiteľa inžinierskogeologickej časti geologickej úlohy v zložení za uplynulých 7 (sedem) rokov, ktoré sa rátajú spätne odo dňa vyhlásenia verejného obstarávania, **formou Referenčného listu člena pracovnej skupiny\***, za každý projekt samostatne.

**2.5 Zodpovedný riešiteľ pre hlukovú štúdiu** musí preukázať:

* Osvedčenie o odbornej spôsobilosti na kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie – meranie hluku v životnom prostredí vydaným podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, alebo ekvivalent a zároveň odború spôsobilosť v zmysle zákona č. 138/1992 Z.b. o autorizovaných architektoch a autorizovaných stavebných inžinieroch v znení neskorších predpisov s oprávnením na vypracovanie hlukovej štúdie, resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* odbornú prax v príslušnom odbore (činnosť v oblasti posudzovania hluku a vibrácií v životnom prostredí pre stavby diaľnic, rýchlostných ciest, ciest I. a II. triedy alebo železníc) min. 5 (päť) rokov, preukázanú pracovným životopisom s názvami zákaziek, na ktorých vypracovaní sa zúčastňoval;
* súčasne predloží zoznam projektov, minimálne 1 (jeden), v rámci ktorých figuroval ako riešiteľ (alebo spoluriešiteľ) hlukovej alebo vibračnej štúdie pre stavby dopravnej infraštruktúry: stavby diaľnic, rýchlostných ciest, stavby ciest I. a II. triedy, stavby železníc za uplynulých 5 (päť) rokov, ktoré sa rátajú spätne odo dňa vyhlásenia verejného obstarávania, **formou Referenčného listu člena pracovnej skupiny\***, za každý projekt samostatne.

**2.6 Zodpovedný riešiteľ pre dopravu** musí preukázať:

* doklad o ukončenom vysokoškolskom vzdelaní II. stupňa dopravného smeru alebo stavebného smeru alebo technického smeru, resp. ekvivalentný doklad platný v čase predloženia ponuky ako sken originálu alebo úradne osvedčenej  fotokópie;
* minimálne 3 (tri) projekty dopravného modelu v rámci spracovania projektovej dokumentácie líniových dopravných stavieb diaľnic alebo rýchlostných ciest alebo ciest I. triedy alebo ich ekvivalentov v zmysle platnej STN 73 6101: Projektovanie ciest a diaľnic v stupni ŠtRe, ŠTU, AŠtRe, AŠTU, TŠ, DÚR alebo DSP; alebo spracované ako samostatné dopravné modely, ktorých účelom bolo posúdenie líniových dopravných stavieb diaľnic, rýchlostných ciest, ciest I. triedy alebo ich ekvivalentov v zmysle platnej STN 73 6101: Projektovanie ciest a diaľnic, v rámci ktorých vykonával zodpovedného riešiteľa, riešiteľa, zodpovedného projektanta dopravného modelu spracovaného v špecializovanom dopravno-inžinierskom softvére za uplynulých 5 (päť) rokov, ktoré sa rátajú spätne odo dňa vyhlásenia verejného obstarávania, **formou Referenčného listu člena pracovnej skupiny**\*, za každý projekt samostatne.

**\*Referenčný list člena pracovnej skupiny je** Prílohou č. 3 Časť A.3 týchto SP.

Člen pracovnej skupiny, u ktorého sa v rámci podmienok účasti vyžaduje odborná spôsobilosť, predloží doklady o odbornej spôsobilosti doklady v zmysle bodu 12.2 Časť A.1 týchto SP.

Verejný obstarávateľ prijme aj iný obsahom a rozsahom rovnocenný doklad, resp. ekvivalentný doklad vydaný príslušnou inštitúciou, alebo orgánom iného štátu, v ktorom má uchádzač sídlo, ktorým uchádzač preukáže splnenie podmienok účasti.

**Zoznam projektov** hlavného koordinátora projektu – EIA špecialistu, hlavného inžiniera projektu (HIP) pre technický podklad (TP), zároveň zodpovedného projektanta pre cestnú časť a mosty, člena pracovnej skupiny pre hydrogeológiu, zodpovedného riešiteľa pre geologickú časť, zodpovedného riešiteľa pre hlukovú štúdiu a zodpovedného riešiteľa pre dopravu musí obsahovať:

a) meno a priezvisko,

b) názov poskytnutej služby a stručný opis,

c) čas plnenia zmluvy, t.j. od - do (mesiac, rok),

d) názov alebo obchodné meno odberateľa/objednávateľa, resp. zamestnávateľa a jeho sídlo,

e) kontaktnú osobu (meno) zamestnanca odberateľa, resp. zamestnávateľa a tel. č., e-mail, kde je možné si tieto údaje overiť.

Uvedené musí byť predložené pre každý projekt samostatne.

Predložený **Životopis člena pracovnej skupiny**, ktorý je Prílohou č. 4 Časť A.3 týchto SP (podpísaný príslušným členom pracovnej skupiny) **musí obsahovať** minimálne:

* meno a priezvisko príslušného člena pracovnej skupiny,
* opis/zoznam odbornej praxe:
  + pracovná pozícia,
  + opis pracovnej náplne/odborné skúsenosti,
  + miesto, mesiac a rok plnenia/zamestnania,
  + zamestnávateľ/objednávateľ,
* ostatné relevantné informácie vo vzťahu k odbornému vzdelaniu, zručnostiam a praxi.

1. Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti spoločne.
2. Hospodársky subjekt môže predbežne nahradiť doklady na preukázanie splnenia podmienok účasti JED-om podľa § 39 zákona. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.
3. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 odseku 1 písm. g) zákona, uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

**PRÍLOHY ČASŤ A.3 Podmienky účasti VO VEREJNOM OBSTARÁVANÍ týkajúce sa osobného postavenia, technickej spôsobilosti alebo odbornej spôsobilosti**

Príloha č. 1 - Jednotný európsky dokument (JED)

Príloha č. 2 - Zoznam členov pracovnej skupiny

*(zároveň aj ako Príloha č. 2 Zmluvy)*

Príloha č. 3 - Referenčný list člena pracovnej skupiny

Príloha č. 4 - Životopis člena pracovnej skupiny

Príloha č. 5 - Čestné vyhlásenie podľa § 32 ods. 1 písm. a) v spojení s ods. 7 zákona

**ČASŤ B.1 OPIS PREDMETU ZÁKAZKY**

Prílohy č. 1 až 11 k časti B.1 súťažných podkladov tvoria samostatné dokumenty

*(zároveň aj ako Príloha č. 3 Zmluvy)*

**ČASŤ B.2 SPÔSOB URČENIA CENY**

1. Cena za vykonanie predmetu zákazky bude stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.

2. Cena je vytvorená špecifikáciou ceny ako súčet súčinov jednotkových cien a počtu hodín podľa náročnosti poskytovaných služieb. Ceny za jednotlivé časti uviesť v Prílohe č. 1 (tabuľka č. 1) Špecifikácia ceny k časti *B.2 Spôsob určenia ceny v ponuke.*

3. Uchádzač vyplní jednotkové ceny a sadzby v **eurách (€, alebo EUR) maximálne na dve desatinné miesta** a  počet hodín potrebných na splnenie predmetu zákazky zadaných na celé čísla, pre všetky činnosti uvedené v Prílohe č. 1 Špecifikácia ceny. Uchádzač vyplňuje len **vyžltené** bunky, do ostatných buniek nesmie zasahovať. Cena sa vyplňuje bez medzier pri tisícoch a miliónoch. Ceny celkom budú vyplnené automaticky. Ceny predloží v elektronickej forme so zabudovanou matematikou vo formáte Microsoft Excel \*.xls./\*.xlsx a vo formáte .pdf podpísané oprávnenou osobou uchádzača a zodpovedá za to, že ceny v elektronickej a tlačenej forme sa zhodujú.

4. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu zákazky, ako aj náklady na opravy, úpravy a korekcie predmetu zákazky a všetky priame a nepriame náklady vrátane mzdových nákladov (včítane mzdy za prácu nadčas, prácu v noci a prácu počas víkendu), dopravných nákladov, režijných nákladov a zisku.

5. Ceny uvedené v ponuke je možné meniť iba v lehote na predkladanie ponúk, potom sú nemenné a záväzné pre uzatvorenie Zmluvy.

6. Prijaté hodinové sadzby a jednotkové ceny sú záväzné pre uzatvorenie Zmluvy stanovené v súlade s ponukou uchádzača. Pokrývajú všetky záväzky vyplývajúce zo Zmluvy a sú pevné a nemenné počas trvania Zmluvy.

7. **Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.**

1. Verejný obstarávateľ si vyhradzuje právo na predloženie kalkulácií, rozborov, rozpisov jednotkových cien a hodinových sadzieb z ponuky uchádzača a to v prípade, že táto jednotková cena alebo hodinová sadzba vykazuje výrazný rozdiel oproti ostatným uchádzačom alebo oproti obvyklým trhovým cenám.

9.Pre tvorbu ceny je umožnené použiť päť sadzieb. V prípade, že uchádzač vyplní všetky sadzby, ale pre výpočet ponukovej ceny v Špecifikácii ceny niektorú z nich nevyužije, bude víťazný uchádzač požiadaný o úpravu Špecifikácie ceny a odstránenie sadzieb, ktoré nevytvorili ponukovú cenu.

10. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho vyššie uvedených povinností.

11. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t. j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

12. V prípade zmeny ceny diela dokumentácie budú naviac práce ocenené podľa hodinových sadzieb a jednotkových cien uvedených v ponuke zhotoviteľa.

13. V prípade, ak je uchádzač v postavení zahraničnej osoby, riadi sa zákonom č. 222/2004 Z. z. o dani z pridanej hodnoty v znení neskorších predpisov.

**PRÍLOHY ČASŤ** [**B.2 SPÔSOB URČENIA CENY**](#_Toc461981441)

Príloha č. 1 - Špecifikácia ceny

*(zároveň aj ako Príloha č. 1 Zmluvy)*

**ČASŤ B.3 OBCHODNÉ PODMIENKY PLNENIA PREDMETU ZÁKAZKY**

**Zmluva o dielo**

**Vypracovanie Správy o hodnotení (SoH) vrátane súvisiacich štúdií stavby „Rýchlostná cesta R3 Oravský Podzámok – Dolný Kubín – Diaľnica D1“**

uzatvorená v súlade s § 536 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“)

(ďalej len „**zmluva**“)

**Číslo objednávateľa: [doplniť]** **Číslo zhotoviteľa:** **[doplniť]**

medzi zmluvnými stranami

**Objednávateľ**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Právna forma: akciová spoločnosť zapísaná v Obchodnom registri

Mestského súdu Bratislava III, oddiel: Sa, vložka č.: 3518/B

Štatutárny orgán: predstavenstvo, zastúpené:

Ing. Filip Macháček, predseda predstavenstva a generálny riaditeľ

Mgr. Tomáš Mateička, člen predstavenstva

Bankové spojenie: Štátna pokladnica

Číslo účtu (IBAN): SK95 8180 0000 0070 0069 4593

SWIFT kód: SPSRSKBA

IČO: 35 919 001

DIČ: 202 193 7775

IČ DPH: SK 202 193 7775

Tel.: 02/58 311 111

(ďalej len „Objednávateľ“)

a

**Zhotoviteľ**

Obchodné meno: **[doplniť]**

Sídlo: [doplniť]

Právna forma: [doplniť]

Štatutárny orgán: [doplniť]

Osoby oprávnené na rokovanie:

- vo veciach zmluvných

- vo veciach finančných

- vo veciach technických

Bankové spojenie: [doplniť]

Číslo účtu (IBAN): [doplniť]

SWIFT kód: [doplniť]

IČO: [doplniť]

DIČ: [doplniť]

IČ DPH: [doplniť]

Tel.: [doplniť]

(ďalej len „Zhotoviteľ“)

(objednávateľ a zhotoviteľ ďalej len „Zmluvné stany“ a jednotlivo len „Zmluvná strana“)

**PREAMBULA**

Vzhľadom na skutočnosť, že Ministerstvo životného prostredia Slovenskej republiky vydalo dňa 11.10.2024 Rozsah hodnotenia č. 2489/2024-11.1.2/dš pre navrhovanú činnosť **„Rýchlostná cesta R3 Oravský Podzámok – Dolný Kubín – Diaľnica D1“** (ďalej len „Rozsah hodnotenia“):

1. Objednávateľ má záujem na vyhotovení/ vypracovaní **Správy o hodnotení vplyvov navrhovanej činnosti na životné prostredie** v súlade so zákonom č. 24/2006 Z. z.  o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z. z.“) pre stavbu **„Rýchlostná cesta R3 Oravský Podzámok – Dolný Kubín – Diaľnica D1“** spolu so súvisiacimi environmentálnymi štúdiami, ktoré budú tvoriť prílohy Správy o hodnotení vplyvov (ďalej len „SoH“ alebo len „Dielo“);
2. Zhotoviteľ je osobou, ktorá má záujem vyhotoviť Dielo pre objednávateľa za splnenia základných podmienok v rozsahu, že:
3. plnenie Diela je viazané na vypracovanie Technického podkladu (ďalej len „TP“) a na výsledky/informácie súvisiacich štúdií, ktoré si zhotoviteľ priebežne vypracuje/zabezpečí počas plnenia Diela, a ktoré budú zároveň súčasťou, resp. prílohou SoH a súčasne, že
4. prostredníctvom Objednávateľom poskytnutej dokumentácie zabezpečí vyhodnotenie variantov **V1, V2 a subvariantu 2A**, resp. **modifikáciu variantov (V1, V2 a subvariantu 2A),** ktorá vyplýva zo špecifických požiadaviek v bode 2.2 určeného Rozsahu hodnotenia. Medzi ďalšie hodnotené varianty bude patriť posúdenie **nového variantného riešenia – variant 3** bez významného vplyvu na územie sústavy Natura 2000 v zmysle špecifickej požiadavky uvedenej v bode 2.2.20 určeného Rozsahu hodnotenia predmetného úseku „R3 Oravský Podzámok – Dolný Kubín – Diaľnica D1“;
5. sa Zmluvné strany dohodli za podmienok uvedených v tejto zmluve, jej prílohách, ako aj v Súťažných podkladoch a ich prílohách na uzatvorení tejto zmluvy za nasledujúcich podmienok:

**Čl. 1**

**Predmet a účel zmluvy**

* 1. Zhotoviteľ sa zaväzuje vyhotoviť Dielo pre Objednávateľa v rozsahu a za podmienok dohodnutých v tejto zmluve a v Súťažných podkladoch a vykonať pre objednávateľa Dielo uvedené v Preambule a v rozsahu uvedenom v čl. 2 tejto zmluvy riadne a včas a v súlade so zákonom č. 24/2006 Z. z.
  2. Účelom tejto zmluvy a Diela je získanie kladného stanoviska Ministerstva životného prostredia Slovenskej republiky v rámci konania o posudzovaní vplyvov investičného zámeru Objednávateľa na životné prostredie v súlade so zákonom č. 24/2006 Z. z.

**Čl. 2**

**Rozsah a obsah predmetu Diela**

* 1. Zhotoviteľ sa zaväzuje, že pre Objednávateľa v rozsahu a za podmienok dohodnutých v tejto zmluve a v Súťažných podkladoch vyhotoví a doručí ObjednávateľoviDielo podľa čl. 7 tejto zmluvy takto:
     + - SoH s prílohami v tlačenej forme...............................................................................................14x
* Netechnické zhrnutie (Všeobecne zrozumiteľné záverečné zhrnutie, uvedené v prílohe č. 11 časti C bode X. zákona č. 24/2006 Z. z.)
* v slovenskom jazyku ..........................................................................................................17x
* Výtlačky naviac:

prehľadná situácia – súčasný stav v M1:50000........................................................................10x

prehľadná situácia – súčasný stav v M 1:10 000 ...................................................................10x

prehľadná situácia – mapa vplyvov a opatrení v M 1:10 000....................................................10x

prehľadná situácia – ortofotomapa vplyvov a opatrení v M 1:10 000 .......................................10x

* Digitálna dokumentácia:

kompletná SoH v digitálnej forme na CD/DVD nosiči (pdf).........................................................5x

kompletná SoH v digitálnej forme na CD/DVD nosiči (doc, xls, dwg a dgn)...............................4x

Informačný bulletin (podklady pre bulletin) s prezentáciou/vizualizáciou (simulácie).................2x

netechnické zhrnutie v digitálnej forme na CD/DVD nosiči .......................................................2x

dopravný model v editovateľnej forme na elektronickom nosiči..................................................1x

* Informačný bulletin v tlačenej forme.......................................................................................150x
* Výkresovú dokumentáciu dodať vo formáte dwg. a dgn., textovú a tabuľkovú časť dodať vo formátoch doc. a xls., obrázkovú časť vo formáte pdf. a jpg., a kompletnú dokumentáciu vo formáte pdf.
* Textová časť SoH bude na formátoch A4, výkresová časť na formátoch A4 a ich násobkoch. V SoH budú mapové prílohy farebné, vypracované v geografickom referenčnom sytéme S-JTSK, v mierke 1:50 000 a 1:10 000, prehľadné situácie v mierke 1:10 000, samostatne bude priložená ortofotomapa s technickým riešením M 1:10 000. V mapách bude prehľadne zakreslený súčasný stav životného prostredia, územia Natura2000, migračné trasy, biotopy európskeho a národného významu, vplyvy vyvolané rýchlostnou cestou a návrh opatrení na ich minimalizáciu. Zložité úseky trás budú doložené v správe v mierke 1:5 000.
  1. Objednávateľ sa zaväzuje, že spôsobom dohodnutým v tejto zmluve Dielo dokončené riadne a včas prevezme, zaplatí za jeho vykonanie dohodnutú cenu uvedenú v čl. 4 bod 4.2 tejto zmluvy a poskytne Zhotoviteľovi dohodnuté spolupôsobenie.
  2. Podrobná špecifikácia rozsahu a obsahu Diela podľa čl. 2 tejto zmluvy je uvedená v Súťažných podkladoch a v ich prílohách pre verejnú súťaž vyhlásenú Objednávateľom vo Vestníku verejného obstarávania.
  3. Zhotoviteľ sa zaväzuje vypracovať Dielo v zmysle vydaného Rozsahu hodnotenia, pripravovanej dokumentácie TP, Súťažných podkladov, informácií a záverov súvisiacich štúdií pre účely splnenia všetkých náležitostí a podmienok na vypracovanie Diela v súlade s touto zmluvou a Súťažnými podmienkami vrátane ich príloh.
  4. Zhotoviteľ je pri vypracovaní Diela povinný postupovať v súlade s vydaným Rozsahom hodnotenia, analyzovať podmienky, resp. skutočnosti v ňom uvedené a v plnom rozsahu ich akceptovať pri vypracovaní Diela.

**Čl. 3**

**Termín plnenia Diela**

1. Zhotoviteľ sa zaväzuje doručiť Dielo podľa čl. 2 bod 2.1 tejto zmluvy bez vád po zapracovaní pripomienok zo záverečného prerokovania podľa čl. 7 zmluvy na adresu sídla Objednávateľa najneskôr do **395 dní** od účinnosti zmluvy, pričom posun uvedeného termínu nie je dovolený vzhľadom na danú lehotu platnosti Rozsahu hodnotenia, ktorá uplynie ku dňu 10.11.2027. Uvedený termín nie je možné posunúť najmä, avšak nie len na základe žiadosti Zhotoviteľa, ktorý nebude dodržiavať priebežné termíny určené v Zmluvnými stranami odsúhlasenom a Objednávateľom schválenom Harmonograme prác pre plnenie Diela v súlade s týmto článkom zmluvy. Zhotoviteľ nie je oprávnený žiadať Objednávateľa o posunutie tohto termínu ani s odvolaním sa na *vis major* (okrem prípadu, ak omeškanie majúce vplyv na uvedený termín zapríčiní Objednávateľ). V prípade posunu termínu, zapríčinenom Objednávateľom v zmysle zátvorky predchádzajúcej vety, je Zhotoviteľ povinný odovzdať Dielo Objednávateľovi v primeranej lehote stanovenej Objednávateľom v písomnom oznámení, podpísanom štatutárnymi zástupcami, a to tak, aby bol Objednávateľ schopný dodržať lehotu platnosti Rozsahu hodnotenia. V prípade, ak Zhotoviteľ nedodrží termín, Objednávateľovi prislúcha právo na náhradu škody v plnej výške.
2. Zároveň pri plnení termínu Diela platí, že informácie a závery zo súvisiacich štúdií a dokladov získaných počas plnenia Diela sú v potrebnom rozsahu podkladom, nevyhnutnou súčasťou, resp. prílohami Diela.
3. Zhotoviteľ sa zaväzuje zvolať rokovanie na začiatku prác Diela do 10 (desiatich) kalendárnych dní odo dňa nadobudnutia účinnosti tejto zmluvy.
4. Zhotoviteľ sa zaväzuje predložiť Objednávateľovi do 15 (pätnástich) pracovných dní odo dňa nadobudnutia účinnosti tejto zmluvy Harmonogram prác pre plnenie Diela na odsúhlasenie. V Harmonograme prác Zhotoviteľ spracuje časový priebeh spracovania Diela so zohľadnením podmienok určených v Rozsahu hodnotenia. Harmonogram prác bude okrem iného obsahovať aj termíny predkladania konceptov súvisiacich štúdií na pripomienkovanie Objednávateľovi. Pre účely vytvorenia Harmonogramu prác pre plnenie Diela slúži vzorový Harmonogram prác pre plnenie Diela - Príloha č. 10 časti B.1. Súťažných podkladov. Uvedený Harmonogram prác pre plnenie Diela je Zhotoviteľ povinný vypracovať tak, aby jednotlivé termíny v ňom obsiahnuté neboli neprimerane rozvrhnuté v krátkom časovom slede pred uplynutím celkového termínu. Objednávateľ je oprávnený uvedený Harmonogram prác na plnenie Diela Zhotoviteľovi vrátiť s pripomienkami, ktoré je Zhotoviteľ povinný akceptovať, zapracovať a takto doplnený Harmonogram prác na plnenie Diela Objednávateľovi do 2 (dvoch) pracovných dní od vrátenia predložiť na opätovné schválenie a odsúhlasenie. Bezdôvodné opakované nerešpektovanie zapracovania pripomienok Objednávateľa Zhotoviteľom sa považuje za podstatné porušenie tejto Zmluvy a objednávateľ má právo okamžite od nej odstúpiť. Nárok Objednávateľa na náhradu škody v plnej výške voči Zhotoviteľovi tým nie je dotknutý.
   1. Zhotoviteľ je povinný v Harmonograme prác na plnenie Diela nastaviť nasledujúce jednotlivé termíny a dodržať k nim prislúchajúce nasledujúce povinnosti- **určené Objednávateľom** **takto**:
5. **termín odovzdania konceptu TP je Zhotoviteľ povinný nastaviť a tento koncept na adresu sídla objednávateľa doručiť najneskôr do 60 (šesťdesiat) kalendárnych dní odo dňa nadobudnutia účinnosti tejto zmluvy** – koncept TP v rozsahu situácie so zakreslenými navrhnutými, resp. upravenými variantmi a subvariantmi navrhovanej činnosti,
6. **termín odovzdania konceptu SoH je Zhotoviteľ povinný nastaviť a tento koncept doručiť na adresu sídla Objednávateľa najneskôr do 30 (tridsať) kalendárnych dní pred termínom záverečného prerokovania v elektronickej forme –** koncept SoH v plnom rozsahu v zmysle náležitostí uvedených v prílohe č.1 časť B.1 Súťažných podkladov so zapracovaním prípadných úprav jednotlivých variantov, ak také budú nevyhnutné na základe záverov a odporúčaní súvisiacich štúdií,
7. **v termíne najneskôr 35 (tridsaťpäť) kalendárnych dní pred termínom doručenia Diela podľa bodu 3.1 tohto článku zmluvy uskutočniť záverečné prerokovanie**,
8. **v termíne do 5 (päť) pracovných dní po záverečnom prerokovaní** zapracovať pripomienky, a následne predložiť Objednávateľovi doplnený koncept SoH v jednej sade + 1x (jedenkrát) v digitálnej forme na CD/DVD/USB na pripomienkovanie a kontrolu pred odovzdaním,
9. **v primeranom termíne/lehote určenom Objednávateľom** zapracovať pripomienky Objednávateľa k doplnenému konceptu Diela a doručiť Dielo v zmysle bodu č. 3.1 tohto článku zmluvy k preberaciemu konaniu,
10. **v termíne najneskôr 20 (dvadsať) kalendárnych dní pred termínom dodania Diela je Zhotoviteľ povinný doručiť Objednávateľovi na adresu sídla Objednávateľa na schválenie Koncept informačného bulletinu** (ďalej len „**Koncept bulletinu**“). Objednávateľ je oprávnený vzniesť pripomienky k predloženému Konceptu bulletinu do 5 (päť) pracovných dní. Zhotoviteľ sa zaväzuje pripomienky Objednávateľa podľa predchádzajúcej vety zapracovať do Konceptu bulletinu a tento opätovne predložiť Objednávateľovi na schválenie v lehote do 5 (päť) pracovných dní odo dňa doručenia pripomienok. Následné prevzatie riadne vyhotovených podkladov k Informačnému bulletinu, ako aj samotný Informačný bulletin, ktoré sú súčasťou Diela SoH potvrdia obe zmluvné strany podpisom preberacieho protokolu po ukončení preberacieho konania k Dielu SoH. Preberací protokol za Objednávateľa podpíše osoba oprávnená na rokovanie vo veciach environmentálnych.
    1. Zhotoviteľ je povinný v Harmonograme prác na plnenie Diela nastaviť najmä, avšak nielen nasledujúce jednotlivé termíny, ako aj termíny vyplývajúce z Rozsahu hodnotenia a dodržať k nim prislúchajúce nasledujúce povinnosti- navrhuje Zhotoviteľ:
11. **jednotlivé termíny na pravidelné rokovania medzi Zhotoviteľom a Objednávateľom v intenzite minimálne 1x (jedenkrát) za 3 (tri) mesiace počas celej doby trvania zmluvy**, ktoré je Zhotoviteľ povinný zvolávať v priebehu spracovania Diela,
12. **termín odovzdania konceptu Inžinierskogeologickej štúdie pre SoH**, ktorý je Zhotoviteľ povinný doručiť na adresu sídla objednávateľa v tomto termíne,
13. **termín odovzdania konceptu** Inventarizácia a spoločenské ohodnotenie biotopov európskeho a národného významu („**BIOTA**“), Posúdenie adaptácie na zmeny klímy („**KLÍMA**“), Primerané posúdenie na Natura 2000 („**Natura 2000**“), Hluková štúdia („**HLUK**“), Rozptylová štúdia („**EMISIE**“), Vibračná štúdia (**VIBRÁCIE**), Hodnotenie vplyvov na verejné zdravie („**HIA**“),dopravné prieskumy, Dopravný model a prognóza, Dopravno – inžinierska analýza, ktoré je Zhotoviteľ povinný doručiť na adresu sídla Objednávateľa v tomto termíne,
14. **termín odovzdania konceptu kritérií pre hodnotenie variantov**- zhotoviteľ je povinný ho vypracovať v súlade s Prílohami k časti B.1 Súťažných podkladov (ďalej len „**koncept kritérií**“).

**Čl. 4**

**Cena Diela, platobné a fakturačné podmienky**

* 1. Cena za vyhotovenie Diela je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania Diela.
  2. **Cena Diela bez DPH v EUR:**

Sadzba DPH 23% v EUR:

Cena Diela (SoH) vrátane DPH v EUR:

(slovom: ........................................... )

Cena je vytvorená špecifikáciou ceny prác ako súčet súčinov hodinových sadzieb a počtu hodín podľa náročnosti poskytovaných služieb a prác. Špecifikácia ceny prác tvorí neoddeliteľnú súčasť tejto zmluvy ako Príloha č. 1 – Špecifikácia ceny prác (spôsob určenia ceny).

Prijaté hodinové sadzby uvedené v Prílohe č. 1 zmluvy sú záväzné, stanovené v súlade s ponukou zhotoviteľa a pevné počas trvania zmluvy.

Zhotoviteľovi prináleží odplata len za skutočne vykonané práce.

* 1. Zhotoviteľ vyhotoví faktúru na cenu diela v zmysle bodu 4.2 tohto článku zmluvy za dielo na základe preberacieho protokolu podpísaného oboma Zmluvnými stranami podľa čl. 7 bod 7.1 až 7.10 tejto zmluvy.
  2. Zhotoviteľ vyhotoví faktúru podľa bodu 4.3 tohto článku do 15 (pätnástich) pracovných dní odo dňa podpísania preberacieho protokolu uvedeného v predchádzajúcom bode, pričom uvedený preberací protokol je povinný priložiť k príslušnej faktúre. Na účely fakturácie sa za deň dodania predmetu zmluvy považuje deň podpísania preberacieho protokolu oboma zmluvnými stranami.
  3. V prípade, ak bude potrebné doplniť SoH na základe požiadavky Ministerstva životného prostredia Slovenskej republiky, Zhotoviteľ doplnenie vykoná bezodplatne v súlade s bodom 7.10 čl. 7 tejto zmluvy. Odmena Zhotoviteľa za doplnenie SoH na základe požiadavky Ministerstva životného prostredia Slovenskej republiky je v plnom rozsahu zahrnutá v cene zákazky.
  4. Ak si Zhotoviteľ nesplní povinnosti uvedené v tomto článku zmluvy, Objednávateľ je oprávnený faktúru vrátiť Zhotoviteľovi postupom podľa bodu 4.8 tohto článku zmluvy.
  5. Splatnosť faktúry je 30 (tridsať) kalendárnych dní odo dňa jej doporučeného doručenia na adresu sídla Objednávateľa.
  6. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a musia byť k nej priložené prílohy uvedené v článku č. 4 časti 1 zmluvy. Na faktúre musí byť uvedené číslo zmluvy, bankové spojenie v zmysle zmluvy a predmet fakturácie v zmysle čl. 2 časti 1 zmluvy. Súčasne v textovej časti bude uvedené číslo stavby - č. **0666.** Ak faktúra nebude obsahovať vyššie uvedené údaje alebo ak bude obsahovať nesprávne údaje alebo k nej nebudú priložené požadované prílohy, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry.
  7. Zmenu obsahu alebo rozsahu Diela (ďalej len „naviac práce“, „menej práce“ alebo „nové práce“) je možné vykonať v súlade s postupmi definovanými ZVO. V prípade uzatvorenia dodatku za predpokladu splnenia podmienky podľa predchádzajúcej vety bude podkladom na jeho uzatvorenie písomný súhlas Objednávateľa s naviac prácami, menej prácami alebo novými prácami alebo písomná požiadavka Objednávateľa na naviac práce, menej práce alebo nové práce. Cenu príslušného Diela podľa tejto zmluvy je prípustné v tomto prípade zmeniť, ak naviac práce, menej práce alebo nové práce budú mať na ňu preukázateľný vplyv.
  8. V prípade zmeny ceny Diela podľa bodu 4.9 tohto článku zmluvy naviac práce budú ocenené podľa jednotkových cien uvedených v cenovej ponuke Zhotoviteľa.
  9. V prípade zmeny ceny Diela podľa bodu 4.9 tohto článku zmluvy a nemožnosti ocenenia naviac prác podľa bodu 4.10 tohto článku, budú tieto ocenené v režime ekonomicky oprávnených nákladov podľa zákona o cenách.
  10. Zhotoviteľ sa zaväzuje zabezpečiť v lehote 7 (siedmych) kalendárnych dní odo dňa nadobudnutia účinnosti tejto zmluvy, že príslušná banka, pobočka zahraničnej banky alebo zahraničná banka (ďalej len „banka“) doporučene doručí v tejto lehote na adresu sídla Objednávateľa potvrdenú finančnú identifikáciu zhodnú s údajmi uvedenými v tejto zmluve, ktorá bude obsahovať údaje o majiteľovi účtu (názov, adresa, krajina, IČO, IČ DPH) ako aj údaje o banke (názov, adresa, krajina, kód banky, číslo účtu, IBAN a SWIFT kód). Ak sa Zhotoviteľ rozhodne zmeniť tento účet, identifikáciu nového účtu, v prospech ktorého sa budú pripisovať všetky platby, ktoré je Objednávateľ podľa zmluvy alebo v súvislosti s jej plnením povinný hradiť Zhotoviteľovi, je povinný oznámiť uvedené skutočnosti Objednávateľovi bezodkladne primerane rovnakým spôsobom, ako je uvedené v prvej vete tohto bodu.
  11. DPH bude fakturovaná v súlade s platnými predpismi Slovenskej republiky účinnými v čase fakturácie, pričom prípadná zmena DPH sa nepovažuje za zmenu Zmluvnej ceny Diela a Objednávateľ sa zaväzuje takto uplatnenú DPH Zhotoviteľovi zaplatiť.

**Čl. 5**

**Sankcie**

* 1. V prípade omeškania Zhotoviteľa s doručením Diela v súlade s čl. 3 bod 3.1 tejto zmluvy, zaväzuje sa Zhotoviteľ zaplatiť Objednávateľovi zmluvnú pokutu vo výške 0,1 % (jedna desatina percenta) z ceny Diela bez DPH uvedenej v čl. 4 bod 4.2 tejto zmluvy za každý, aj začatý deň omeškania, ktorý sa počíta od termínu uvedeného v bode 3.1 čl. 3 tejto zmluvy, a to až do odovzdania Diela bez zjavných vád.
  2. V prípade omeškania Zhotoviteľa s porušením povinností alebo termínov uvedených v bode 3.5 čl. 3 tejto zmluvy alebo ostatných odsúhlasených termínov v zmysle odsúhlaseného Harmonogramu prác pre plnenie Diela, zaväzuje sa Zhotoviteľ zaplatiť Objednávateľovi zmluvnú pokutu vo výške 200,- EUR (slovom: dvesto eur) za každý, aj začatý deň omeškania, ktorý sa počíta od termínu uvedeného v bode 3.5 čl. 3 tejto zmluvy alebo ostatných odsúhlasených termínov v zmysle odsúhlaseného Harmonogramu prác pre plnenie Diela.
  3. V prípade omeškania Objednávateľa s úhradou faktúry podľa čl. 4 tejto zmluvy zaväzuje sa Objednávateľ zaplatiť Zhotoviteľovi úrok z omeškania vo výške 0,05 % (päť stotín percenta) z dlžnej čiastky za každý, aj začatý deň omeškania.
  4. V prípade, ak zhotoviteľ poruší akúkoľvek povinnosť uvedenú v tejto zmluve, okrem tých povinností, za porušenie ktorých sú zmluvné pokuty uvedené v bode 5.1, 5.2 a 5.5 tohto článku zmluvy, v bode 11.1 čl. 11 tejto zmluvy, v bode 9.5 čl. 9 tejto zmluvy a v čl. 5A tejto zmluvy, zaväzuje sa zaplatiť objednávateľovi zmluvnú pokutu vo výške 100,- EUR (slovom: sto eur) za každý, aj začatý deň, pokiaľ porušenie tejto povinnosti trvá, a to za každé takéto porušenie samostatne, aj za opakované porušenie povinnosti zhotoviteľom.
  5. Zhotoviteľ sa zaväzuje zaplatiť Objednávateľovi zmluvnú pokutu aj za:

1. porušenie povinnosti Zhotoviteľa (bod 6.6 čl. 6 tejto zmluvy) zabezpečiť, aby sa hlavný koordinátor projektu (ďalej len „EIA špecialista“) alebo jeho zástupca (v zmysle bodu 6.6, čl. 6 tejto zmluvy), v mene Zhotoviteľa zúčastňoval na všetkých pracovných rokovaniach s Objednávateľom vrátane účasti na záverečnom prerokovaní Diela, a to zmluvnú pokutu vo výške 500,- EUR (slovom: päťsto eur) za každé porušenie povinnosti, t. j. za každú jednu neúčasť na pracovnom rokovaní a záverečnom prerokovaní,
2. za porušenie akejkoľvek povinnosti uvedenej v bode 6.2 čl. 6 tejto zmluvy, a to zmluvnú pokutu vo výške 500,- EUR (slovom: päťsto eur), a to za každé porušenie povinnosti,
3. porušenie povinnosti Zhotoviteľa uvedenej v bode 12.6 čl. 12 tejto zmluvy realizovať akúkoľvek komunikáciu (ústnu i písomnú) s Objednávateľom v slovenskom jazyku, ak v tejto zmluve vrátane jej príloh nie je ustanovené inak, a to zmluvnú pokutu vo výške 500,-EUR (slovom: päťsto eur), a to za každé jedno porušenie povinnosti.
   1. Zhotoviteľ sa týmto zaväzuje zmluvné pokuty v zmysle tejto zmluvy uhradiť Objednávateľovi v lehote 30 (tridsať) kalendárnych dní odo dňa doručenia písomnej výzvy na jej úhradu. Zmluvné pokuty v zmysle tejto zmluvy je Objednávateľ oprávnený uložiť Zhotoviteľovi aj opakovane. Zaplatením zmluvnej pokuty sa Zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti Zhotoviteľa, na ktorú sa vzťahuje zmluvná pokuta, pričom zmluvná pokuta sa nezapočítava do výšky náhrady škody.
   2. Pre vylúčenie pochybností zmluvné strany deklarujú, že zmluvné pokuty uplatnené Objednávateľom voči Zhotoviteľovi je možné aj kumulovať, t. j. že uplatnením jednej zmluvnej pokuty Objednávateľom nie je dotknuté právo Objednávateľa na uplatnenie akejkoľvek inej zmluvnej pokuty podľa tejto zmluvy voči zhotoviteľovi.
   3. V prípade vzájomných nárokov, budú tieto nároky vzájomne započítané v súlade s ustanoveniami § 358 a nasl. Obchodného zákonníka.

**Čl. 5A**

**Banková záruka**

5A.1 Zhotoviteľ sa zaväzuje do 14 (štrnástich) kalendárnych dní odo dňa nadobudnutia účinnosti tejto zmluvy predložiť Objednávateľovi bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu z tejto zmluvy a všeobecne záväzných právnych predpisov vzťahujúcich sa k Dielu. Banková záruka v zmysle tohto bodu musí byť vo výške 10 % (desať percent) z celkovej ceny za vykonanie Diela bez DPH a musí byť platná, účinná a vymáhateľná až do dňa podpísania posledného Odovzdávacieho a preberacieho protokolu.

V prípade, ak Zhotoviteľ poruší ktorúkoľvek povinnosť uvedenú v tomto článku, vzniká Objednávateľovi nárok na zaplatenie zmluvnej pokuty vo výške 500,- EUR (slovom: päťsto eur) bez DPH za každý, aj začatý deň, pokiaľ toto porušenie povinnosti trvá.

5A.2 Pre bankové záruky uvedené v čl. 5A tejto časti zmluvy platia nasledovné spoločné ustanovenia:

5A.2.1 Banková záruka musí byť poskytnutá bankou so sídlom v Slovenskej republike alebo pobočkou zahraničnej banky v Slovenskej republike.

5A.2.2 V bankovej záruke musí banka písomne vyhlásiť, že neodvolateľne a bez akýchkoľvek námietok na prvú výzvu uspokojí Objednávateľa uhradením peňažnej sumy alebo peňažných súm v akejkoľvek výške, ktorých celková výška neprekročí peňažnú sumu, ktorú Objednávateľ požaduje ako zábezpeku – bankovú záruku na zabezpečenie všetkých pohľadávok Objednávateľa voči Zhotoviteľovi, ktoré vzniknú v prípade, ak Zhotoviteľ porušuje svoje záväzky vyplývajúce mu zo zmluvy a všeobecne záväzných právnych predpisov vzťahujúcich sa k dielu.

5A.2.3 Platnosť bankovej záruky končí:

(i) dňom kedy bude banke, ktorá vystavila bankovú záruku, vrátený jej originál; alebo

(ii) dňom zníženia zaručenej sumy uvedenej na bankovej záruke na nulu v dôsledku zníženia zaručenej sumy uvedenej na bankovej záruke plnením podľa tejto bankovej záruky v prospech Objednávateľa; alebo

(iii) dňom kedy banka, ktorá vystavila bankovú záruku obdržala písomné prehlásenie Objednávateľa, v ktorom bude uvedené, že túto bankovú záruku považuje Objednávateľ za ukončenú a vzdáva sa akéhokoľvek nároku na plnenie z bankovej záruky; alebo

(iv) uplynutím doby, na ktorú bola banková záruka vystavená;

a to podľa toho, ktorá z uvedených skutočností nastane skôr.

**Čl. 6**

**Podklady a spolupôsobenie Objednávateľa a spôsob plnenia Zhotoviteľa**

* 1. Objednávateľ poskytne Zhotoviteľovi po nadobudnutí účinnosti tejto zmluvy nasledujúce podklady v elektronickej alebo tlačenej podobe:
* Korporátny dizajn manuál Národnej diaľničnej spoločnosti, a.s.,
* Komplexná štúdia koordinácie technického riešenia R3 v úsekoch Oravský Podzámok – Dolný Kubín – diaľnica D1 v dvojpruhovom šírkovom usporiadaní (Dopravoprojekt, a.s., 04/2019),
* Rýchlostná cesta R3 Oravský Podzámok – Dolný Kubín – Diaľnica D1, Zámer podľa zákona č. 24/2006 Z. z. (HES – COMGEO spol. s. r. o., 09/2020),
* Rozsah hodnotenia určený pre navrhovanú činnosť Rýchlostná cesta R3 Oravský podzámok – Dolný Kubín – Diaľnica D1 zo dňa 11.10.2024,
* Technická štúdia „Rýchlostná cesta R3 Dolný Kubín – Diaľnica D1“ ( Dopravoprojekt, a.s. 09/2010) Tunelový variant V3 pôvodne plánovaný cez obec Komjatná,
* Správa o hodnotení „Rýchlostná cesta R3 Dolný Kubín – Diaľnica D1“ ( Ekojet,s.r.o 10/2010)
* Štúdia realizovateľnosti „Rýchlostná cesta R3 Tvrdošín – križovatka D1 (Amberg 09/2015) – „alternatíva bezpeážného variantu na Likavku“,
* Kópie všetkých stanovísk k Zámeru EIA podľa zákona č. 24/2006 Z. z. a k vydanému Rozsahu hodnotenia.
  1. V priebehu vykonávania predmetu zmluvy sa budú uskutočňovať rokovania medzi Zhotoviteľom a Objednávateľom, a to na základe potreby a podľa dohody medzi Zhotoviteľom a Objednávateľom.
     1. Zhotoviteľ je povinný doručiť Objednávateľovi pozvánku na pracovné rokovanie vrátane podrobného programu pracovného rokovania a zúčastnených osôb za Zhotoviteľa, tým nie je dotknutá povinnosť Zhotoviteľa zabezpečiť na pracovnom rokovaní účasť osôb podľa bodu 6.7 tohto článku zmluvy. Zhotoviteľ je povinný pozvánku podľa predchádzajúcej vety doručiť Objednávateľovi minimálne 5 (päť) pracovných dní vopred, pričom berie na vedomie, že Objednávateľ je oprávnený navrhovaný termín pracovného rokovania posunúť najviac o 5 (päť) pracovných dní.
     2. Zhotoviteľ je povinný počas pracovných rokovaní informovať Objednávateľa o stave rozpracovanosti predmetu zmluvy.
     3. Z každého pracovného rokovania je zhotoviteľ povinný vyhotoviť zápis (ďalej len „zápis z pracovného rokovania“), ktorý je podkladom v zmysle bodu 6.5 tohto článku. Zhotoviteľ je povinný zápis z pracovného rokovania doručiť objednávateľovi do 5 (päť) pracovných dní odo dňa uskutočnenia pracovného rokovania na odsúhlasenie. Objednávateľ je následne oprávnený do 3 (troch) pracovných dní odo dňa doručenia zápisu z pracovného rokovania uviesť a doručiť Zhotoviteľovi svoje písomné pripomienky k zápisu z pracovného rokovania. Zhotoviteľ je povinný do 3 (troch) pracovných dní po doručení písomných pripomienok objednávateľa k zápisu z pracovného rokovania zapracovať pripomienky objednávateľa a doručiť objednávateľovi opravený zápis z pracovného rokovania.
  2. Objednávateľ sa zaväzuje, že počas vykonávania predmetu zmluvy poskytne Zhotoviteľovi v nevyhnutnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie predmetu zmluvy v súlade s touto zmluvou.
  3. Objednávateľ poskytne Zhotoviteľovi spolupôsobenie uvedené v bode 6.4 tohto článku v lehote a spôsobom dohodnutom obidvoma zmluvnými stranami.
  4. Zhotoviteľ je pri vykonávaní Diela viazaný pokynmi Objednávateľa, a to najmä, avšak nie len pripomienkami z pracovných rokovaní, pripomienkami zo záverečného prerokovania, ako aj ďalšími písomnými pripomienkami Objednávateľa.
  5. Zhotoviteľ sa zaväzuje zabezpečiť vykonávanie činnosti EIA špecialistu osobou, ktorú uviedol vo svojej ponuke a prípadne aktualizoval v rámci poskytnutia súčinnosti v rámci verejného obstarávania pred podpísaním tejto zmluvy, ako člena pracovnej skupiny na pozícii EIA špecialistu. EIA špecialista je povinný najmä: koordinovať a riadiť proces vyhotovenia Diela podľa ustanovení tejto zmluvy v mene Zhotoviteľa; zastupovať Zhotoviteľa a zúčastňovať sa na všetkých pracovných rokovaniach s Objednávateľom vrátane účasti na záverečnom prerokovaní ako aj poskytnutím súčinnosti v súlade s bodom 11.7 druhej časti tejto zmluvy. Zhotoviteľ sa zároveň zaväzuje zabezpečiť, aby v prípade dočasnej neprítomnosti EIA špecialistu Objednávateľovi písomne najneskôr 1 (jeden) pracovný deň vopred určil, ktorý z ostatných členov pracovnej skupiny spĺňajúci požadovanú odbornú spôsobilosť bude EIA špecialistu zastupovať. V prípade, ak EIA špecialista je zodpovedný aj za vypracovanie inej časti Diela, zastúpi ho ďalší člen pracovnej skupiny v pozícii zodpovedného projektanta za inú časť.
  6. Zhotoviteľ sa zaväzuje, že EIA špecialista, zodpovedný projektant za cestnú časť a mosty, pre geologickú časť, hydrogeologickú časť a hlukovú štúdiu, zodpovedá za príslušnú časť dokumentácie v súlade s príslušnými právnymi a technickými predpismi.

**Čl. 7**

**Priebeh a spôsob odovzdania a preberania Diela**

* 1. Zhotoviteľ je povinný doručiť termíne uvedenom v tejto zmluve Objednávateľovi Dielo bez vád. Pojem „Dielo bez vád“ pre účely tejto zmluvy znamená Dielo, ktoréspĺňa kvantitatívne a kvalitatívne vlastnosti uvedené v tejto zmluve a v Súťažných podkladoch a zároveň je v súlade so všeobecne záväznými právnymi predpismi platnými na území Slovenskej republiky, ako aj technickými normami a predpismi a sú v ňom zapracované pripomienky Objednávateľa zo záverečného prerokovania uvedené v zápise zo záverečného prerokovania, ako aj z jednotlivých pracovných rokovaní v zmysle bodu 6.2 čl. 6 tejto zmluvy a v zmysle čl. 3 tejto zmluvy.
  2. Dňom doručenia Diela v termíne uvedenom v bode 3.1 čl. 3 tejto zmluvy na adresu sídla Objednávateľa sa začína preberacie konanie. Počas preberacieho konania je Objednávateľ povinný skontrolovať Dielo a oznámiť Zhotoviteľovi skutočnosť, že Dielo má zjavné vady.
  3. Preberacie konanie je skončené dňom podpísania preberacieho protokolu za Objednávateľa osobou oprávnenou konať vo veciach technických alebo environmentálnych a za Zhotoviteľa osobou oprávnenou konať vo veciach technických. V preberacom protokole deklaruje Objednávateľ skutočnosť, že príslušné dielo nemá v deň podpísania preberacieho protokolu zjavné vady alebo skutočnosť, že dielo zjavné vady má, pričom uvedie ich popis.
  4. Objednávateľ sa zaväzuje podpísať preberací protokol v lehote do 30 (tridsať) pracovných dní odo dňa doručenia Diela Objednávateľovi, ak nenastanú skutočnosti uvedené v bode 7.5 tohto článku. Preberací protokol sa vyhotoví v 2 (dvoch) rovnopisoch, z ktorých jeden obdrží Objednávateľ a druhý Zhotoviteľ.
  5. Ak Objednávateľ počas preberacieho konania zistí skutočnosť, že Dielo má zjavné vady, oznámi písomne túto skutočnosť Zhotoviteľovi odoslaním doporučenej zásielky adresovanej na adresu sídla zhotoviteľa v lehote uvedenej v bode 7.4 tohto článku (ďalej len „oznámenie o zjavných vadách“). Zhotoviteľ je povinný vady odstrániť v lehote 5 (piatich) pracovných dní odo dňa doručenia oznámenia o zjavných vadách. V odôvodnených prípadoch môže Objednávateľ na žiadosť Zhotoviteľa túto lehotu písomne predĺžiť.
  6. Odo dňa odoslania oznámenia o zjavných vadách lehota uvedená v bode 7.4 tohto článku neplynie, ale sa prerušuje. Odo dňa doručenia opraveného Diela na adresu sídla Objednávateľa spolu s písomným vyhlásením Zhotoviteľa, že zjavné vady uvedené v oznámení o zjavných vadách boli odstránené, plynie lehota uvedená v bode 7.4 tohto článku ďalej, pričom sa jej dĺžka nepredlžuje a lehota skončí jej uplynutím.
  7. Zmluvné strany sa dohodli, že v prípade, ak Zhotoviteľ na základe doručeného oznámenia o zjavných vadách podľa bodu 7.5 tohto článku zmluvy riadne a včas neodstráni všetky v ňom uvedené zjavné vady Diela v súlade s bodom 7.6 tohto článku zmluvy, považuje sa to za podstatné porušenie zmluvných povinností Zhotoviteľom.
  8. V prípade, ak Objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, objednávateľ písomne vyzve zhotoviteľa k dodaniu kompletných zmluvne dohodnutých počtov vyhotovení Diela, a to ku dňu podpísania preberacieho protokolu oboma Zmluvnými stranami.
  9. Na účely tejto zmluvy sa za deň podpísania preberacieho protokolu obidvoma Zmluvnými stranami považuje za deň odovzdania Diela Zhotoviteľom Objednávateľovi a súčasne aj za deň prevzatia Diela Objednávateľom od Zhotoviteľa.
  10. V prípade, ak bude potrebné doplniť Dielo na základe požiadavky Ministerstva životného prostredia SR, Zhotoviteľ doplnenie vykoná bezodkladne na základe výzvy Objednávateľa, najneskôr však do 7 (siedmych) pracovných dní odo dňa zaslania výzvy Zhotoviteľovi od Objednávateľa, a to bez nároku na náhradu nákladov vzniknutých takýmto doplnením.

**Čl. 8**

**Vlastnícke právo k Dielu a nebezpečenstvo škody na Diele,**

**Autorské práva**

* 1. Nebezpečenstvo škody na Diele a vlastnícke právo k Dielu prechádza na Objednávateľa dňom podpísania preberacieho protokolu oboma Zmluvnými stranami podľa čl. 7 tejto časti zmluvy alebo podľa bodu 10.10 čl. 10 tejto zmluvy. V prípade, že pred prevzatím Diela podľa predchádzajúcej vety Objednávateľ odsúhlasil časť Diela alebo inú dokumentáciu v súlade s ustanoveniami tejto zmluvy, nebezpečenstvo škody a vlastnícke právo k nim prechádza na Objednávateľa dňom podpísania príslušného zápisu o odsúhlasení časti Diela alebo inej dokumentácie oboma Zmluvnými stranami.
  2. V prípade, že Dielo alebo ktorákoľvek jeho časť, ktorého vykonanie je predmetom tejto zmluvy spĺňa náležitosti autorského Diela podľa zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „autorský zákon“), Zhotoviteľ udeľuje bezodplatne objednávateľovi dňom prevzatia Diela v zmysle čl. 7 tejto časti zmluvy alebo v zmysle bodu 10.10 čl. 10 tejto zmluvy licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia Diela alebo jeho časti na vytvorenie nového Diela, spojenia Diela alebo jeho časti s iným Dielom) tak, aby Objednávateľ Dielo mohol používať na vlastnú potrebu a za týmto účelom ho poskytovať aj tretím osobám, ako podklady pre plnenie úloh Objednávateľa na úseku rozvoja, výstavby a údržby pozemných komunikácií, resp. výkon svojej podnikateľskej činnosti. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy, prípadne iným subjektom pre plnenie ich úloh vo verejnom záujme. Zhotoviteľ zároveň udeľuje dňom prevzatia Diela v zmysle čl. 7 tejto časti zmluvy alebo v zmysle bodu 10.10 čl. 10 tejto zmluvy Objednávateľovi súhlas na postúpenie licencie a súhlas, aby Objednávateľ udelil tretej osobe súhlas na použite Diela (sublicenciu) v rozsahu udelenej licencie.
  3. V prípade, že pred prevzatím Diela podľa čl. 7 tejto časti zmluvy alebo podľa bodu 10.10 čl. 10 tejto zmluvy Objednávateľ odsúhlasil časť Diela alebo inú dokumentáciu v súlade s ustanoveniami tejto zmluvy, ustanovenie bodu 8.2 tohto článku sa použije primerane, pričom Zhotoviteľ udeľuje Objednávateľovi vyššie uvedené práva dňom podpísania príslušného zápisu o odsúhlasení časti Diela alebo inej dokumentácie oboma Zmluvnými stranami.
  4. Zmluvné strany sa výslovne dohodli, že Objednávateľ je oprávnený odo dňa začatia preberacieho konania podľa článku 7 bod 7.2 tejto zmluvy poskytnúť akúkoľvek dokumentáciu alebo jej časť doručenú mu Zhotoviteľom v súlade s ustanoveniami tejto zmluvy tretím osobám, avšak výlučne za účelom skontrolovania a pripomienkovania doručenej dokumentácie alebo jej časti, a to na čas potrebný na jej skontrolovanie a pripomienkovanie bez možnosti jej ďalšieho použitia a šírenia tretími osobami, s čím Zhotoviteľ podpísaním tejto zmluvy súhlasí. Postupom podľa predchádzajúcej vety nie je dotknutá zodpovednosť Zhotoviteľa za prípadné vady dokumentácie alebo jej časti.

**Čl. 9**

**Zodpovednosť za vady Diela**

* 1. Zhotoviteľ sa zaväzuje, že pri vykonávaní Diela bude postupovať s odbornou starostlivosťou a v súlade s príslušnými technickými normami vzťahujúcimi sa na vykonávané dielo a platnými v čase vykonávania a odovzdania diela a súčasne bude dodržiavať ustanovenia všeobecne záväzných právnych predpisov platných a účinných v Slovenskej republike.
  2. Zhotoviteľ sa zaväzuje vykonať Dielo podľa podmienok uvedených v tejto zmluve a v Súťažných podkladoch a zaväzuje sa, že bude mať vlastnosti určené v tejto zmluve a v Súťažných podkladoch a že bude bez vád.
  3. Ak pri vykonávaní Diela Zhotoviteľom vzniknú nejasnosti týkajúce sa vlastností Diela alebo spôsobu jeho vykonávania, ktoré nemožno odstrániť výkladom tejto zmluvy, Zhotoviteľ sa zaväzuje pri ich riešení riadiť sa príslušnými písomnými pokynmi Objednávateľa a zápismi z pracovných stretnutí (bod 6.2 čl. 6 tejto zmluvy).
  4. Zhotoviteľ sa zaväzuje odstrániť vadu Diela, ktorá sa stane zjavnou v záručnej dobe, ktorá začína plynúť dňom nasledujúcim po dni, v ktorom bol podľa článku 7 tejto zmluvy oboma Zmluvnými stranami podpísaný Preberací protokol, a končí uplynutím piatich rokov odo dňa vydania Rozhodnutia, ktoré je výsledkom posudzovania vplyvov navrhovanej činnosti na životné prostredie, a teda Záverečného stanoviska Ministerstva životného prostredia Slovenskej republiky.
  5. Objednávateľ sa zaväzuje doručiť Zhotoviteľovi písomné oznámenie o vade Diela bezodkladne po jej zistení (ďalej len „oznámenie o vade“). Zhotoviteľ je povinný odstrániť vadu Diela na svoje náklady v lehote 10 (desať) pracovných dní odo dňa doručenia oznámenia o vade alebo v inej lehote určenej Objednávateľom v písomnom oznámení o vade (ďalej len „lehota na odstránenie vady“). V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká objednávateľovi nárok na zaplatenie zmluvnej pokuty vo výške 0,5 % (päť desatín percenta) z  ceny Diela – z ceny Diela bez DPH, za každý, aj začatý deň omeškania s odstránenými vadami Diela. Zhotoviteľ sa týmto zaväzuje zmluvnú pokutu objednávateľovi zaplatiť v lehote do 30 (tridsať) kalendárnych dní odo dňa doručenia písomnej výzvy na jej úhradu. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.
  6. Postup podľa bodu 7.5 platí aj v prípade predčasného ukončenia zmluvy v zmysle článku 8 tejto časti zmluvy, a to aj v prípade, ak dôjde k odovzdaniu časti diela.

**Čl. 10**

**Zánik zmluvy**

* 1. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán, písomným odstúpením od zmluvy niektorou Zmluvnou stranou v prípade podstatného porušenia zmluvy druhou Zmluvnou stranou alebo písomnou výpoveďou zo strany Objednávateľa.
  2. V prípade zániku zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
  3. Odstúpenie od zmluvy musí mať písomnú formu. Účinky odstúpenia od zmluvy nastávajú dňom doručenia Zmluvnej strane, ktorá svoju povinnosť porušila.
  4. Zmluvné strany sa dohodli, že v prípade podstatného porušenia zmluvy zo strany Zhotoviteľa je Objednávateľ oprávnený okamžite písomne odstúpiť od tejto zmluvy.

Na účely tejto zmluvy sa za podstatné porušenie zmluvy zo strany Zhotoviteľa považuje najmä:

a) ak Zhotoviteľ na základe prvýkrát doručeného oznámenia o zjavných vadách podľa článku 7 bodu 7.5 tejto zmluvy riadne a včas neodstráni všetky v ňom uvedené zjavné vady Diela v súlade s článkom 7 bod 7.7 tejto zmluvy,

b) ak Zhotoviteľ nesplní svoju povinnosť uvedenú v čl. 3 bod 3.4 a v čl. 11 bod 11.1 tejto zmluvy,

c) ak Zhotoviteľ poruší povinnosť podľa bodu 11.8 až 11.14 čl. 11 a čl. 11 bod 11.16 tejto zmluvy,

d) ak sa preukáže, že Zhotoviteľ v rámci verejného obstarávania, ktorého výsledkom je uzatvorenie zmluvy, predložil nepravdivé doklady alebo uviedol nepravdivé, neúplné alebo skreslené údaje,

e) ak je zrejmé, že z dôvodov na strane Zhotoviteľa Dielo, resp. jeho časť nebude vykonané riadne alebo včas,

f) ak zhotoviteľ poruší ktorúkoľvek povinnosť uvedenú v Prílohe č. 1 a 1a k časti B.1 Opis predmetu zákazky Súťažných podkladov,

g) ak Zhotoviteľ poruší ktorúkoľvek povinnosť uvedenú v Prílohe č. 4 k časti B.1 Opis predmetu zákazky Súťažných podkladov,

h) ak Zhotoviteľ poruší povinnosť podľa bodu 12.3 čl. 12 tejto zmluvy,

i) ak Zhotoviteľ poruší ktorúkoľvek povinnosť uvedenú v čl. 5A tejto časti zmluvy,

j) ak Zhotoviteľ nezačne, preruší alebo zastaví vykonávanie Diela z iných dôvodov ako z dôvodov na strane Objednávateľa.

* 1. V prípade nepodstatného porušenia zmluvy zo strany Zhotoviteľa je Objednávateľ oprávnený odstúpiť od tejto zmluvy, a to po márnom uplynutí primeranej lehoty uvedenej v písomnej výzve Objednávateľa adresovanej Zhotoviteľovi na dodatočné splnenie zmluvnej povinnosti alebo na odstránenia konania, ktoré je v rozpore so zmluvou alebo právnymi predpismi ako aj následkov takéhoto konania. Primeranou lehotou podľa predchádzajúcej vety je 10 (desať) pracovných dní od doručenia výzvy, ak Objednávateľ neurčil zhotoviteľovi vo výzve dlhšiu lehotu.
  2. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník.
  3. Objednávateľ je tiež oprávnený okamžite odstúpiť od zmluvy v prípade, ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa podľa tejto zmluvy je vážne ohrozené ako aj v prípade, že na miesto Zhotoviteľa vstúpi iná osoba následkom právneho nástupníctva. Objednávateľ je tiež oprávnený odstúpiť od zmluvy aj v prípadoch uvedených v ZVO alebo v prípadoch ustanovených touto zmluvou.
  4. V prípade odstúpenia od zmluvy zo strany Objednávateľa je Objednávateľ oprávnený zvoliť si jeden z nasledovných postupov:

10.8.1 Zmluvné strany nebudú povinné vrátiť si plnenia poskytnuté im pred odstúpením od zmluvy druhou Zmluvnou stranou a nebudú oprávnené žiadať vrátenie plnení poskytnutých pred odstúpením od zmluvy druhej Zmluvnej strane. V takomto prípade budú Zmluvné strany postupovať podľa bodu 10.10 tohto článku,

10.8.2 požadovať vrátenie už dodaných plnení.

* 1. Objednávateľ je oprávnený vypovedať zmluvu aj bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla Zhotoviteľa. Od účinnosti výpovede je Zhotoviteľ povinný nepokračovať v plnení predmetu tejto zmluvy. Po doručení výpovede je Zhotoviteľ povinný Objednávateľa obratom upozorniť na opatrenia, ktoré je potrebné vykonať za účelom, aby sa zabránilo vzniku škody bezprostredne hroziacej Objednávateľovi v dôsledku nepokračovania v činnosti Zhotoviteľom, ktorej výkon predstavuje predmet plnenia Zhotoviteľa v zmysle tejto Zmluvy.
  2. V prípade ukončenia zmluvy v zmysle tohto článku, pokiaľ z jeho ustanovení nevyplýva niečo iné, má Objednávateľ nárok, aby mu Zhotoviteľ v lehote dvoch týždňov odo dňa ukončenia zmluvy odovzdal dielo alebo jeho vykonanú časť, všetko bez zjavných vád, doručením do jeho sídla, resp. tie časti Diela alebo dokumentácie, z ktorých povahy vyplýva iný spôsob dodania, týmto iným spôsobom dodania, a to v stave zodpovedajúcom rozpracovaniu Diela ku dňu ukončenia zmluvy, čo Zmluvné strany potvrdia podpísaním Preberacieho protokolu. Nárok Zhotoviteľa na uhradenie alikvotnej výšky z ceny tohto Diela, jeho časti alebo inej dokumentácie, všetko bez zjavných vád, nie je ukončením od zmluvy dotknutý.
  3. Pre platobné a fakturačné podmienky a pre zodpovednosť za vady diela v prípade predčasného ukončenia zmluvy primerane platia ustanovenia článku 4 a článku 9 tejto zmluvy. V prípade existencie zjavných vád dokončeného diela alebo dokončenej časti diela Objednávateľ po predčasnom ukončení zmluvy toto dielo alebo jeho dokončenú časť nepreberie a zhotoviteľ nárok na úhradu ceny diela alebo jej časti nemá, ibaže Objednávateľ prejaví záujem aj o dielo alebo jeho časť so zjavnou vadou.
  4. Objednávateľ má právo bez akýchkoľvek pokút, prípadne akýchkoľvek iných sankcií a náhrady škôd odstúpiť od tejto zmluvy so Zhotoviteľom v prípade, kedy ešte nedošlo k plneniu z tejto zmluvy medzi Objednávateľ a Zhotoviteľom a výsledky kontroly poskytovateľa nenávratného finančného príspevku Objednávateľovi neumožňujú financovanie výdavkov vzniknutých z obstarávania, ktorého výsledkom je/má byť táto zmluva.

**Čl. 11**

**Ostatné ustanovenia**

* 1. Zhotoviteľ ku dňu podpísania tejto zmluvy ako úspešný uchádzač predloží osvedčenú fotokópiu poistnej zmluvy. Zmluvné strany sa dohodli, že Prílohou č. 5 tejto zmluvy je osvedčená fotokópia poistnej zmluvy, ktorú Zhotoviteľ ako poistený uzatvoril pre prípad zodpovednosti za škodu spôsobenú v súvislosti s vykonávaním všetkých jeho činností na diele a v rozsahu uvedenom v zmluve (profesijná zodpovednosť) **na** **poistnú sumu 46 935,85 EUR** (slovom štyridsaťšesťtisíc deväťstotridsaťpäť EUR a osemdesiatpäť centov) (ďalej len „poistná zmluva“), pričom okrem Zhotoviteľa (s výnimkou člena skupiny dodávateľov v prípade, ak je Zhotoviteľom skupina dodávateľov) nesmie byť v poistnej zmluve uvedený ako poistený žiaden iný subjekt. V prípade, ak je Zhotoviteľom skupina dodávateľov, Zhotoviteľ je povinný predložiť Objednávateľovi poistnú zmluvu uzavretú medzi poistiteľom a všetkými členmi skupiny dodávateľov ako poistenými/spolupoistenými alebo predložiť samostatné poistné zmluvy, uzavreté každým jednotlivým členom skupiny dodávateľov zvlášť. V prípade poistných zmlúv uzatváraných jednotlivými členmi skupiny dodávateľov samostatne, musia byť uvedené poistné zmluvy dojednané na poistnú sumu zodpovedajúcu výške percentuálneho podielu z poistnej sumy podľa prvej vety tohto bodu, rovnajúceho sa výške percentuálneho podielu, akým sa uvedený člen skupiny dodávateľov podieľa na plnení predmetu zmluvy podľa zmluvy upravujúcej vzťahy medzi jednotlivými členmi skupiny dodávateľov. V prípade ak sa preukáže, že poistná zmluva nebude spĺňať podmienky dojednané v predošlých vetách tohto bodu vzniká objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý, aj začatý deň, pokiaľ porušenie povinnosti trvá. Zaplatením zmluvnej pokuty nie je dotknutý nárok objednávateľa na náhradu škody v plnej výške.
  2. Zhotoviteľ sa zaväzuje zabezpečiť, aby bola zachovaná platnosť a účinnosť poistnej zmluvy až do skončenia záručnej doby podľa bodu 9.4 článku 9 tejto zmluvy. V tejto súvislosti sa Zhotoviteľ zaväzuje v prípade poistnej zmluvy dojednanej na kratšiu poistnú dobu, predložiť Objednávateľovi novú poistnú zmluvu, v lehote najneskôr ku dňu ukončenia platnosti predchádzajúcej poistnej zmluvy. V prípade, ak zhotoviteľ poruší povinnosť podľa tohto článku zmluvy zabezpečiť platnosť a účinnosť poistnej zmluvy vo vyššie ustanovenej dĺžke vzniká Objednávateľovi nárok na zaplatenie zmluvnej pokuty vo výške 100,- EUR (slovom: sto eur) za každý, aj začatý deň, pokiaľ porušenie povinnosti trvá. Zaplatením zmluvnej pokuty nie je dotknutý nárok Objednávateľa na náhradu škody v plnej výške.
  3. Pre vstup na nehnuteľnosti vo vlastníctve tretích osôb, ak je taký potrebný na vykonanie Diela, Zhotoviteľ zabezpečí na svoje náklady s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisoch platných a účinných v Slovenskej republike. Finančné nároky tretích osôb s týmto súvisiace znáša Zhotoviteľ.
  4. Zhotoviteľ sa zaväzuje dielo alebo niektorú z jeho častí nepoužiť bez súhlasu objednávateľa na iné účely ako tie, ktoré sú uvedené v tejto zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
  5. Zhotoviteľ je oprávnený použiť skutočnosť, že vykonal dielo na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
  6. Zhotoviteľ sa zaväzuje zúčastňovať sa, resp. byť súčinný Objednávateľovi v rámci celého procesu posudzovania vplyvov na životné prostredie v súlade so zákonom č. 24/2006 Z. z. až do vydania právoplatného záverečného stanoviska a zároveň sa zaväzuje zúčastňovať v konaní o povolení stavby predmetných úsekov  a na základe písomnej výzvy Objednávateľa aj rokovaní, prípadne stretnutí s verejnosťou, aj keď sa uskutočnia po dni odovzdania a prevzatia Diela podľa čl. 3 tejto časti zmluvy, a že si splní povinnosti z nich pre neho vyplývajúce v súlade s obsahom a rozsahom Diela podľa tejto zmluvy.
  7. Zhotoviteľ nesmie predmet plnenia podľa tejto zmluvy ako celok odovzdať na vykonanie inému subjektu. Časť predmetu plnenia podľa tejto zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 4 tejto zmluvy Súhlas Objednávateľa s vykonávaním Diela prostredníctvom subdodávateľa nezbavuje Zhotoviteľa povinnosti a zodpovednosti za všetky práce a činnosti subdodávateľa.

11.8 Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je Zhotoviteľ ako aj jeho subdodávatelia povinný dodržať túto povinnosť po celú dobu trvania tejto zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti Zhotoviteľa alebo jeho subdodávateľov podľa predchádzajúcej vety je Objednávateľ oprávnený od zmluvy odstúpiť v okamihu, len čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán Objednávateľovi akúkoľvek sankciu, Zhotoviteľ je povinný túto sankciu v plnej výške Objednávateľovi nahradiť.

* 1. Počas trvania zmluvy je Zhotoviteľ oprávnený zmeniť subdodávateľa uvedeného v prílohe zmluvy výlučne na základe predchádzajúceho súhlasu Objednávateľa, a to formou dodatku k tejto zmluve. Zhotoviteľ nie je oprávnený využívať služby nového subdodávateľa pred dátumom účinnosti dodatku, ktorým dochádza k jeho zmene. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď.). Zhotoviteľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
  2. Zhotoviteľ vyhlasuje, že Príloha č. 4 k tejto zmluve obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je Zhotoviteľ povinný do 14 (štrnástich) dní písomne oznámiť Objednávateľovi, pričom zmluvné strany sa výslovne dohodli, že na zmenu Údajov nie je potrebné uzatvoriť dodatok k zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 100,- Eur (slovom: sto eur) za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne. V dodatku k zmluve, ktorým sa mení pôvodný subdodávateľ, je Zhotoviteľ povinný uviesť aktuálne a úplné Údaje nového subdodávateľa.
  3. V prípade, ak Zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak Zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.
  4. Zhotoviteľ sa zaväzuje splniť predmet plnenia podľa tejto zmluvy prostredníctvom osôb uvedených v prílohe č. 2 tejto zmluvy (ďalej len „člen alebo členovia pracovnej skupiny“). Zmeniť člena pracovnej skupiny počas trvania zmluvy je možné len s predchádzajúcim písomným súhlasom Objednávateľa vo forme dodatku, pričom Objednávateľ si vyžaduje právo nesúhlasiť s výmenou člena pracovnej skupiny bez udania dôvodu. Nový člen pracovnej skupiny musí spĺňať totožné podmienky týkajúce sa vzdelania a odbornej praxe za podmienky dodržania ustanovení ZVO.
  5. V prípade vzniku udalosti, že zhotoviteľ nebude môcť vykonať dielo niektorým z členov pracovnej skupiny zhotoviteľa, a to z náhlych objektívnych dôvodov (napr. smrť, úraz člena pracovnej skupiny, ukončenie pracovného pomeru), je zhotoviteľ povinný v lehote do 7 (siedmych) pracovných dní zabezpečiť na danú konkrétnu pozíciu absentujúceho člena pracovnej skupiny náhradníka, ktorý musí spĺňať totožné podmienky účasti ako pôvodný člen pracovnej skupiny. V lehote uvedenej v predchádzajúcej vete je zhotoviteľ zároveň povinný doručiť objednávateľovi písomný návrh dodatku k zmluve s uvedením mena náhradníka ako nového člena pracovnej skupiny a pripojením dokladov preukazujúcich, že nový člen pracovnej skupiny spĺňa totožné podmienky týkajúce sa vzdelania a odbornej praxe za podmienky dodržania ustanovení ZVO.
  6. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
  7. Zhotoviteľ sa zaväzuje, že nebude v súvislosti s predmetom zmluvy, a to najmä v súvislosti s vykonávaním činnosti, ktorá je predmetom zmluvy/ zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. [461/2003 Z. z.](http://www.zakonypreludi.sk/zz/2003-461) o sociálnom poistení, zákonom č. [404/2011 Z. z.](http://www.zakonypreludi.sk/zz/2011-404) o pobyte cudzincov a o zmene a doplnení niektorých zákonov, zákonom č. [480/2002 Z. z.](http://www.zakonypreludi.sk/zz/2002-480) o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  8. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe zmluvy dodáva alebo poskytuje Zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u Zhotoviteľa. Zhotoviteľ sa zaväzuje túto pokutu Objednávateľovi nahradiť v plnej výške.
  9. Zhotoviteľ sa zaväzuje vrátiť Objednávateľovi všetky podklady, ktoré mu objednávateľ poskytol na vykonanie Diela, v lehote 2 (dvoch) týždňov odo dňa, v ktorom bolo dielo odovzdané a prevzaté, resp. odo dňa predčasného ukončenia zmluvy podľa článku 7 tejto zmluvy.
  10. Na účely tejto zmluvy v prípade, ak pri lehote uvedenej v dňoch nie je uvedené, že lehota je uvedená v dňoch pracovných, platí, že lehota tu uvedená je v dňoch kalendárnych.
  11. V prípade čerpania nenávratného finančného prostriedku/ prostriedkov objednávateľa súvisiacich s touto zmluvou je zhotoviteľ povinný strpieť výkon kontroly/auditu/kontroly na mieste súvisiaceho s dodávaným tovarom, stavebnými prácami a službami, a to kedykoľvek počas platnosti účinnosti Zmluvy o poskytovaní nenávratného finančného prostriedku/ prostriedkov, a to oprávnenými osobami na výkon tejto kontroly/ auditu a poskytnúť im všetku potrebnú súčinnosť.
  12. Osobami oprávnenými rokovať za Objednávateľa vo veci tejto Zmluvy sú osoby uvedené v Prílohe č. 7 k tejto Zmluve. Objednávateľ je oprávnený v priebehu trvania zmluvy tieto osoby zmeniť, pričom oznámenie o ich zmene stačí zaslať Zhotoviteľovi písomne, v súlade s bodom 11.14 tohto článku.

**Čl. 12**

**Záverečné ustanovenia**

* 1. Práva a povinnosti Zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
  2. Zmluvu je možné meniť a dopĺňať len na základe číslovaných, oprávnenými zástupcami oboch Zmluvných strán podpísaných, písomných dodatkov. Návrh dodatku k zmluve, ktorý predkladá Zhotoviteľ, musí obsahovať dôvod uzavretia tohto dodatku a v prípade zmeny ceny Diela aj zdôvodnenie zmeny ceny. Dodatok k zmluve musí byť podpísaný oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve nedošlo. Zhotoviteľ berie na vedomie, že Objednávateľ je povinný pri uzatváraní dodatkov k zmluve postupovať v súlade s ustanoveniami   
     ZVO.
  3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa. Objednávateľ si vyhradzuje právo odmietnuť udelenie súhlasu s postúpením pohľadávok vyplývajúcich z tejto zmluvy.
  4. Zmluvné strany sa dohodli, že v prípade vzniku sporov zmluvných strán týkajúcich sa tejto zmluvy a jej aplikácie, ak sa ich nepodarí urovnať iným spôsobom a jednou zo zmluvných strán je zahraničný subjekt, je daná právomoc všeobecných súdov Slovenskej republiky.
  5. Zmluva je vyhotovená v 4 (štyroch) rovnopisoch, z ktorých 2 (dva) rovnopisy obdrží objednávateľ a 2 (dva) rovnopisy obdrží zhotoviteľ.
  6. Pre vylúčenie akýchkoľvek pochybností sa Zmluvné strany dohodli, že akákoľvek komunikácia (ústna a písomná) medzi Zhotoviteľom a Objednávateľom bude realizovaná v slovenskom jazyku a Zhotoviteľ sa zaväzuje pri plnení predmetu zmluvy komunikovať v slovenskom jazyku, ak v tejto zmluve vrátane jej príloh nie je ustanovené inak.
  7. Zmluva nadobúda platnosť dňom jej podpísania oboma zmluvnými stranami. Účinnosť nadobudne dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa ustanovenia § 47a zákona č. 40/1964 Zb. Občiansky zákonník v znení neskorších predpisov v spojení s ustanovením § 5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  8. Zmluvné strany prehlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
  9. Neoddeliteľnou súčasťou tejto zmluvy sú:

Príloha č. 1 – Špecifikácia ceny

Príloha č. 2 – Zoznam členov pracovnej skupiny

Príloha č. 3 – Časť B.1 Súťažných podkladov Opis predmetu zákazky

Príloha č. 4 – Zoznam subdodávateľov a podiel subdodávok

Príloha č. 5 – Poistná zmluva

Príloha č. 6 – Harmonogram prác

* 1. Súčasťou zmluvy sú tiež Súťažné podklady Objednávateľa a ich prílohy, ponuka Zhotoviteľa a vysvetlenia Súťažných podkladov.

|  |  |  |
| --- | --- | --- |
|  |  |  |
| V [doplniť] dňa [doplniť] 2025 |  | V Bratislave dňa [doplniť] 2025 |
|  |  |  |
|  |  |  |
| **Zhotoviteľ** |  | **Objednávateľ** |
| [doplniť]  [doplniť]  [doplniť] |  | **Národná diaľničná spoločnosť, a.s.**  Ing. Filip Macháček  predseda predstavenstva a generálny riaditeľ |
|  |
| **Národná diaľničná spoločnosť, a.s.**  Mgr. Tomáš Mateička  člen predstavenstva |

**Súťažné podklady spracoval:**

........................................................

**JUDr. Mária Kokindová**

osoba zodpovedná za vypracovanie

súťažných podkladov

**Súťažné podklady schválil:**

........................................................ ........................................................

**Mgr. Tomáš Mateička Ing. Filip Macháček**

člen predstavenstva predseda predstavenstva a generálny riaditeľ

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-1)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)